Pilihan Raya UK : Berjayakah PM Johnson Meraih Kemenangan Majoriti?

Undian daripada penduduk Britain pada hari ini akan menentukan sama ada Brexit akan diselesaikan pada tarikh akhir yang telah ditetapkan di bawah pimpinan Perdana Menteri UK Boris Johnson atau terdapat satu lagi referendum yang akan membawa kepada pembalikan undi Brexit 2016.
Keputusan terbaru ramalan oleh YouGov yang menggunakan model MRP, menunjukkan majoriti yang dijangka akan dimenangi oleh Parti Konservatif menurun kepada 28 kerusi daripada 68 kerusi yang diramalkan dua minggu lalu oleh model sama. Parti Buruh pula didapati mula merapatkan kedudukannya dengan Parti Konservatif.
YouGov juga tidak menolak kemungkinan terhadap berlakunya parlimen yang digantung (hung parliament), iaitu keadaan di mana tidak ada parti yang memenangi majoriti.
Model MRP merupakan teknik statistik yang digunakan untuk meramalkan keputusan pilihan raya. Ia dianggap sebagai paling dipercayai kerana sebelum ini, ia telah meramal keputusan pilihan raya 2017 dengan betul.
 Parti Konservatif kini memerlukan kemenangan majoriti daripada 650 kerusi di parlimen bagi membolehkan PM Johnson mendapatkan kelulusan perjanjian Brexitnya melalui persetujuan parlimen untuk meninggalkan Kesatuan Eropah (EU) pada 31 Januari 2020.
PM Johnson memberitahu bahawa pemilihan hari ini merupakan peluang terakhir untuk menamatkan ketidakpastian dan kebuntuan politik yang dialami lebih daripada tiga tahun.
Pada hari pilihan raya umum diadakan, matawang pound diniagakan meningkat ke paras 9 bulan tertinggi berbanding US dolar, mencerminkan keyakinan pasaran yang tinggi terhadap kemenangan majoriti Parti Konservatif.
Sejak bulan September, matawang pound dilihat telah meningkat sebanyak 10%, disokong oleh keyakinan untuk menamatkan kebuntuan Brexit yang telah banyak menjejaskan pertumbuhan ekonomi UK.
Pergerakan matawang pound kini adalah bergantung kepada saiz majoriti yang diraih daripada undian. Pasaran menjangkakan pound akan meningkat sekiranya Parti Konservatif meraih kemenangan majoriti besar dan akan menyusut jika peroleh majoriti kecil atau parlimen digantung.


Analisis GOLD – Selepas Mendatar, Emas Lonjak Balik Ke Zon $1,760

Selepas mendatar untuk beberapa ketika, harga emas mula menunjukkan pergerakan yang agak menggembirakan buat pelabur.
Sesi New York semalam disilaukan oleh sinaran emas dengan lonjakan semula harga dipaparkan ekoran faktor penyusutan nilai US dolar.
Ini didorong oleh data sektor ekonomi Amerika Syarikat (AS) yang diterbitkan suram sebelum disusuli oleh terbitan minit mesyuarat FOMC yang mengejutkan pasaran.
Meneliti butiran minit, majoriti penggubal dasar Federal Reserve (Fed) dilihat bersetuju untuk pilihan memperlahankan kenaikan kadar faedah yang sebelum ini dilaksanakan secara agresif.
Dengan kesan US dolar yang susut, harga emas dilihat kembali meningkat semula.
Meneliti pergerakan pada carta harga XAU/USD yang mengukur nilai emas berbanding US dolar, harga mulanya tertekan rendah ke paras sekitar 1726.00 sebelum melantun sehingga ke paras 1753.00.
Kenaikan yang melepasi halangan Moving Average 50 (MA50) pada rangka masa 1 jam di carta XAU/USD tersebut telah menjadi indikasi awal perubahan trend bullish untuk aset logam kuning.
Zon SBR (support become resistance) 1760.00 kini menjadi tumpuan apabila dagangan sejak sesi Asia bersambung ke sesi Eropah hari ini (Khamis) melihatkan harga mendatar di sekitar tersebut.
 Sekiranya kenaikan harga berjaya menembusinya zon 1760.00 tersebut, rintangan seterusnya berada pada 1785.00 iaitu zon yang diuji harga minggu lalu.
Zon tersebut juga menjadi penanda paras tertinggi dicapai emas untuk tempoh 13 minggu.
Sementara, untuk jangkaan penurunan harga pula jika kenaikan gagal melepasi rintangan 1760.00, harga boleh susut semula menuju ke zon 1720.00.
Kembali bergerak di bawah paras MA50 akan menjadi isyarat bearish semula dan akan mengendurkan harapan pelabur untuk lihat emas terus bersinar.
Jika penurunan harga menembusi zon 1720.00, harga berkemungkinan boleh mencecah ke sekitar 1700.00 untuk catatkan paras terendah terbaru 2 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Susut Semula 200 Pips Lepas Lonjak Hampir 500 Pips!

Pergerakan harga pada carta pasangan mata wang GBP/USD dilihat gagal untuk meneruskan corak kenaikan pada penutup dagangan minggu lalu selepas lonjakan hampir 500 pips telah dipamerkan pada hari-hari sebelumnya.
Pergolakan di UK semakin menambah kebimbangan pelabur dengan berita terbaru di hujung minggu melaporkan pemecatan Menteri Kewangan Kwasi Kwarteng yang hanya berkhidmat selama sebulan.
Namun dari sudut fundamental bank pusat, Gabenor Bank of England (BOE) Andrew Bailey kekal sampaikan kenyataan bernada hawkish dengan pendirian teguh untuk meneruskan pengetatan dasar dalam usaha menurunkan kadar inflasi di UK.

Harga pada carta GBP/USD dilihat pamerkan penurunan sekitar 200 pips pada Jumaat selepas berlaku lonjakan lebih 300 pips pada hari sebelumnya.
Penurunan harga juga dilihat turut disokong oleh penutupan dagangan penghujung minggu yang lebih positif oleh US dolar selepas data keyakinan pengguna Amerika Syarikat (AS) catat peningkatan.
 Menyambung dagangan pada pembukaan awal minggu di sesi Asia pagi ini, harga berlegar di zon 1.12000 dengan halangan Moving Average 50 (MA50) pada rangka masa 1 jam di carta GBP/USD untuk pelabur menilai trend harga semasa.
Sekiranya harga menyambung penurunan pada minggu ini di bawah zon 1.12000, paras 1.11000 akan diuji terlebih dahulu untuk isyarat trend bearish buat harga.
Penurunan lanjut harga seterusnya bakal menuju zon RBS (resistance become support) pada 1.09000 setelah zon tersebut turut diuji minggu lalu.
Sebaliknya jika harga membuat kenaikan melepasi paras 1.13000, ketinggian dicapai minggu lalu berkemungkinan akan diatasi sebelum zon rintangan pada 1.15000 akan menjadi sasaran berikutnya.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Sambut Baik Bacaan NFP, Raja USD Kembali Juarai Carta!

US dolar diperdagangkan lebih kukuh pada hari Selasa dengan menyusuli peningkatan hasil perbendaharaan AS 10 tahun, mendorong dagangan yen menjunam ke paras terendah 20 tahun.
Bacaan data pekerjaan NFP Amerika Syarikat yang diterbitkan pada Jumaat lalu, pada dasarnya dilihat bercampur-campur.
Menurut Biro Statistik Buruh, terdapat pertambahan sebanyak 390,000 pekerjaan pada Mei daripada 436,000 yang dicatatkan pada April. Bacaan ini melebihi jangkaan untuk meningkat sebanyak 325,000 pekerjaan.
Sementara kadar pengangguran pula kekal pada 3.6%, meleset daripada jangkaan untuk terus mencatatkan penurunan pada 3.5%.
 Walaupun bercampur-campur, tetapi mata wang US dolar kekal mengukuh berikutan jangkaan berterusan bahawa Federal Reserve (Fed) akan mengekalkan langkah agresifnya dalam mengetatkan dasar.
Menjelang mesyuarat polisi FOMC pada 15 Jun yang dijangka meningkatkan kadar faedah sebanyak 50 mata asas, pelabur akan meneliti bacaan data inflasi pada Jumaat minggu ini terlebih dahulu untuk petunjuk berapa lama lagi Fed akan mengekalkan haluan hawksih.
Selain itu, mata wang yen pula kembali merosot ke paras terendah terbaharu 20 tahun pada sesi Asia, dengan harga menyentuh paras 132.65 berbanding US dolar ditekan oleh kenyataan Gabenor Bank Pusat Jepun (BOJ) dan hasil bon AS yang lebih tinggi.
Gabenor Haruhiko Kuroda memberitahu pada Jumaat bahawa tumpuan utama bank pusat adalah untuk menyokong ekonomi, menekankan tidak akan berganjak dari mengekalkan dasar yang sangat longgar.
Hasil bon AS 10 tahun pula meningkat ke paras tertinggi satu bulan pada 3.06%, sekali gus menambah tekanan buat yen.


Analisis Teknikal GBP/USD – Timeframe H1 – 3/1/2019

Matawang Sterling yang masih didagangkan berisiko  pada minggu pertama tahun baru sementara menunggu perkembangan penting isu Brexit menerima tekanan setelah USD kembali mengukuh untuk menekan harga lebih rendah pada chart pasangan matawang GBP/USD pada sesi dagangan semalam. Harga dilihat telah menjunam dari paras Magic Pivot semalam sehingga melebihi 170 pips penurunan pada sesi pasaran Eropah bersambung ke sesi pasaran New York. Penurunan tersebut telah melepasi paras support MagicS1 dan MagicS2 sebelum menutup dagangan di paras sekitarnya.
Pada sesi pasaran Asia pagi ini pula, sebaik sahaja pasaran dibuka harga terus menyambung terjunan sekitar 130 pips lagi penurunan melepasi paras support 1.2528 (MagicS1) dan hampir menyentuh paras support 1.2457 (MagicS2). Sebelum harga mencecah paras support MagicS2, harga kembali dilihat pantul semula membuat kenaikan lebih tinggi dari paras support MagicS1 dan bergerak mendatar di sekitar paras 1.25500 pada penghujung dagangan sesi Asia. Jika harga kembali menyambung semula penurunan awal pagi tadi, harga berkemungkinan turun lebih rendah dari paras support MagicS2 untuk mencatatkan paras terendah yang baru sehingga boleh mencecah ke paras sekitar 1.2334 (MagicS3).
Namun jika harga kembali menunjukkan kenaikan berkemungkinan USD kembali didagangkan lemah dalam pasaran semasa, harga bakal bergerak lebih tinggi dari paras Magic Pivot 1.2650 hari ini sebelum menuju ke paras resistance 1.2721 (MagicR1). Kemudiannya, harga akan cuba mencatatkan paras ketinggian terbaru dan menguji paras tumpuan pada chart GBP/USD di sekitar 1.2843 (MagicR2). Kenaikan lebih tinggi yang diteruskan harga bakal mencapai paras ketinggian pada paras resistance yang berada di 1.2915 (MagicR3).
 Sama-sama kita menunggu perkembangan penting Brexit pada bulan ini namun terus beri tumpuan terhadap sentimen pasaran semasa yang mempengaruhi pergerakan harga dalam pasaran khususnya pada chart GBP/USD. Jadikan indicator Moshed Magic Line sebagai indicator tambahan tetap dalam analisis teknikal harian anda untuk mendapatkan paras-paras yang sesuai bagi posisi dagangan pada chart GBP/USD anda.

Paras support: 1.2528, 1.2457, 1.2334.
Paras resistance:  1.2721, 1.2843, 1.2915.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pound Gagal Beri Reaksi Walaupun Ekonomi UK Makin Kuat!

UK terus menunjukkan pemulihan ekonominya pada bulan Jun dengan pertumbuhan yang melonjak lebih tinggi daripada jangkaan.
Walaupun kerajaan menangguhkan pelonggaran sekatan sepenuhnya selama empat minggu hingga 19 Julai, Pejabat Statistik Negara (ONS) mengatakan pertumbuhan pada bulan Jun hampir dua kali ganda lebih cepat daripada 0.6% pada bulan Mei.
Anggaran awal Keluaran Dalam Negara Kasar (KDNK) UK dilaporkan meningkat 1% pada Jun yang didorong oleh peruncitan, restoran dan hotel, menurut ONS. Bacaan ini lebih baik daripada jangkaan pasaran untuk meningkat 0.8%.
 Sementara itu, pertumbuhan KDNK pada suku kedua tahun ini pula menepati jangkaan dengan pengembangan sebanyak 4.8% dalam tempoh tiga bulan, April hingga Jun dari penguncupan 1.6% pada suku pertama.
Menteri Kewangan UK, Rishi Sunak mengatakan bacaan terbaru yang diterbitkan ini menunjukkan bahawa ekonomi sedang berkembang dan memperlihatkan tanda-tanda pemulihan yang sangat kuat.
Sunak juga mengatakan masih ada cabaran untuk diatasi, tetapi beliau yakin akan kekuatan ekonomi dan ketahanan rakyat Britain. “Dengan kadar pertumbuhan suku tahunan terpantas di kalangan ekonomi G7, ia telah melampau jangkaan”, tambah beliau lagi.
Walaupun begitu, matawang pound gagal memberi reaksi ketara susulan data yang memberangsangkan ini dengan didagangkan di sekitar harga yang sama pada 1.3870 berbanding US dolar.


Mampukah EUR/JPY Kekal ‘Bullish’ Selepas Mesyuarat ECB?

Pergerakan harga bagi carta pasangan mata wang EUR/JPY yang merupakan antara kegemaran ramai trader turut menjadi tumpuan hari ini sementara pasaran menantikan keputusan mesyuarat bank pusat Eropah sebentar lagi.
Pengukuhan Euro sejak awal minggu mula memperlahankan rentaknya pada dagangan Rabu semalam dengan pelabur yang mula berwaspada menunggu jawapan sama ada European Central Bank (ECB) akan benar-benar meningkatkan kadar faedah buat pertama kali untuk tempoh lebih 1 dekad.
Sementara mata wang Yen pula kekal pamerkan prestasi suram dengan keputusan mesyuarat polisi bank pusat Jepun pada sesi Asia pagi ini masih mengekalkan pendirian untuk dasar monetari yang longgarnya seperti yang dijangkakan.
Meneliti pergerakan carta EUR/JPY, harga telah memaparkan corak trend bullish sejak minggu lalu lagi selepas penurunan sehingga awal Julai lalu telah mendatar di zon 137.00.
Isyarat bullish dilihat selepas pergerakan harga di atas paras sokongan Moving Average 50 (MA50) pada rangka masa 1 jam telah menembusi paras 140.00 dan menyambung kenaikan pada dagangan minggu ini.
Namun, selepas mencapai paras ketinggian sekitar zon 141.600, harga mula paparkan corak penurunan kembali pada Rabu semalam dengan paras sokongan MA50 mula diuji.
Pelabur berwaspada untuk isyarat perubahan trend bearish walaupun harga pamerkan peningkatan semula sejak sesi Asia pagi ini (Khamis) bersambung ke sesi Eropah sementara keputusan mesyuarat ECB dijangka akan menentukan pergerakan harga selanjutnya.
 Jika harga berjaya menyambung semula kenaikan terdahulu, paras ketinggian pada Rabu semalam bakal diatasi untuk harga mencatatkan paras ketinggian terbaru 3 minggu.
Sasaran untuk kenaikan lebih tinggi akan adalah pada zon 144.00 yang merupakan zon rintangan penting diuji harga sepanjang dagangan Jun lalu yang masih gagal ditembusi.
Sebaliknya jika harga menyusut lebih rendah, zon RBS (resistance become support) 140.00 dilihat menjadi zon penting bakal diuji.
Penurunan lebih rendah melepasi bawah zon tersebut akan menguatkan lagi jangkaan untuk penurunan lanjut harga pada trend bearish untuk kembali ke zon support 137.00.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data PPI Bulan Mei Beri Pengesahan Lanjut Kepada Trader! PPI Jatuh Lebih Daripada Jangkaan

Harga pengeluar A.S. jatuh lebih daripada jangkaan pada bulan Mei dan kenaikan tahunan dalam inflasi pengeluar adalah yang paling kecil dalam hampir 2-1/2 tahun, mengukuhkan kes bagi Rizab Persekutuan untuk menghentikan sementara kenaikan kadar faedah pada hari Khamis.
Indeks harga pengeluar untuk permintaan akhir turun 0.3% bulan lepas berikutan kos tenaga yang lebih rendah selepas meningkat sebanyak 0.2% yang tidak disemak pada April, lapor Jabatan Buruh pada hari Rabu.
Dalam tempoh 12 bulan hingga Mei, IHPR meningkat 1.1%. Itu merupakan kenaikan tahun ke tahun terkecil sejak Disember 2020 dan diikuti kenaikan 2.3% pada April. Kadar IHPR tahunan menyederhana kerana lonjakan tahun lepas menurun daripada pengiraan.
 Ahli ekonomi yang ditinjau oleh Reuters telah meramalkan PPI menurun 0.1% dari bulan sebelumnya dan meningkat 1.5% setahun.
Laporan itu mengikuti data pada hari Selasa yang menunjukkan harga pengguna meningkat pada bulan Mei secara perlahan. Peningkatan tahun ke tahun dalam indeks harga pengguna adalah yang terkecil sejak Mac 2021.
Pegawai the Fed dijangka mengekalkan kadar tidak berubah pada penghujung mesyuarat dua hari mereka, buat kali pertama sejak Mac 2022 apabila bank pusat A.S. memulakan kempen mengetatkan dasar monetari terpantas dalam lebih 40 tahun.
Fed, yang telah menaikkan kadar dasarnya sebanyak 500 mata asas dalam kitaran pengetatan ini, dilihat membuka pintu kepada kenaikan kadar selanjutnya memandangkan daya tahan ekonomi, khususnya pasaran buruh.


AUD/USD ‘Panjat’ Lagi! Sasar Ketinggian 0.74000

Tidak banyak perubahan pada sentimen pasaran pada minggu ini yang terus menyaksikan pergerakan lemah US dolar sepanjang minggu.
Mata wang utama lain seperti mata wang komoditi dolar New Zealand dan dolar Australia terus memanfaatkan ruang untuk pengukuhan nilai dalam pasaran walaupun peningkatan nilai mata wang perlahan.
Dolar Australia pamerkan pengukuhan berbanding US dolar pada hari ini (Jumaat) untuk menutup tirai dagangan minggu ini di paras tertinggi terbaru selepas mendatar pada dagangan semalam.
Jika diteliti pada carta harga pasangan AUD/USD pada awal minggu ini, harga yang telah berjaya menembusi paras rintangan 0.73300 telah bergerak lebih tinggi namun mendatar di bawah paras ketinggian 0.73700 yang menjadi rintangan terbaru.
Walaupun begitu, harga kekal dilihat bergerak di atas paras sokongan Moving Average 50 (MA50) pada pergerakan 1 jam harga yang masih belum memberi isyarat penurunan harga akan berlaku.
 Kemudian dapat dilihat pada dagangan di sesi Asia pada hari ini, harga telah berjaya melepasi rintangan 0.73700 dan meneruskan kenaikan lebih tinggi pada dagangan yang bersambung ke sesi Eropah.
Kenaikan seterusnya dilihat akan menuju zon resistance 0.74000 yang telah diuji pada awal September lalu sebelum harga membuat penurunan semula.
Namun, berwaspada sekiranya berlaku penurunan harga semula berkemungkinan faktor perubahan sentimen pasaran ataupun aktiviti pengambilan keuntungan (profit-taking) oleh para pelabur.
Penurunan akan menguji semula zon RBS (resistance become support) 0.73300 sebelum penurunan lebih rendah akan menuju ke paras sekitar 0.73000.
Lihat gambar carta pasangan mata wang AUD/USD di bawah untuk rujukan analisis teknikal anda.


Analisis Teknikal USD/JPY – Timeframe H1 – 29/3/2018

Semalam USD/JPY gagal untuk meneruskan lagi penurunan dan telah breakout trendline bearish dengan membentuk new HH jika diperhatikan. Secara teknikal, ketika ini potensi adalah lebih tinggi ke arah bullish berikutan terbentuk bullish morubozu semalam.
 Jadi, peluang yang boleh diperhatikan adalah ‘long’ sekitar harga Key Support Zone 106.50/20 selagi ia tidak breakout. Target kenaikan adalah 107.20/00 atau lebih tinggi ke sekitar harga 107.50.
Bacaan lanjut : Baca sini


EUR/USD Kembali Teruskan Trend Kenaikan Harga Menjelang FOMC

US dolar yang menunjukkan pengukuhan pada dagangan semalam kembali bergerak lemah sementara pelabur berhati-hati menjelang keputusan mesyuarat FOMC selepas data inflasi US diterbitkan.
Dengan penyusutan US dolar kembali memberi ruang untuk Euro kembali meneruskan pengukuhan yang terbantut sejak awal minggu ini.
Walaupun pakej rangsangan tambahan yang diumumkan oleh European Central Bank (ECB) sebelum ini telah mendorong pengukuhan Euro, namun siri kenaikan harga mula perlahan ekoran beberapa isu yang timbul dalam pelaksanaan bantuan sokongan kewangan terhadap negara-negara anggota.
Diperhatikan pergerakan harga pada carta pasangan matawang EUR/USD, harga mencapai kenaikan ke paras ketinggian sekitar 1.13800 pada Jumaat lalu sebelum pergerakan mendatar harga di bawah paras 1.13100 dipamerkan pada dagangan awal minggu ini.
Jangkaan untuk perubahan trend bearish pada carta EUR/USD semalam meleset selepas harga yang turun ke paras sekitar 1.12400 kembali melonjak semula melepasi paras halangan Moving Average 50 (MA50) pada rangka masa 1 jam pergerakan harga.
Sesi pasaran Asia hari ini melihatkan pergerakan perlahan harga sebelum kenaikan dapat dilihat pada dagangan sesi Eropah apabila harga bergerak naik melepasi paras ketinggian yang dicapai semalam sekitar 1.13600.
 Kenaikan yang diteruskan berkemungkinan menuju paras 1.14100 sebelum menguji zon resistance pada ketinggian 1.14900.
Paras resistance tersebut merupakan paras tertinggi yang dicapai ketika lonjakan ketara pada dagangan Mac lalu sebelum harga kembali menjunam setelah gagal melepasinya.
Namun jika harga kembali membuat penurunan semula melepasi sokongan MA50, paras terendah harian semalam pada zon RBS (resistance become support) akan kembali diuji.
Penurunan lebih rendah akan menuju ke zon RBS 1.12000 semula dan melepasi penurunan di bawah zon tersebut akan memberi isyarat lebih jelas perubahan trend bearish.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Parti Konservatif mendahului tinjauan undian, GBP/JPY Tunjukkan Kenaikan Pada Awal Sesi Eropah

Perkembangan terbaru rundingan dagang antara Amerika Syarikat (AS) dan China kembali menyokong sentimen positif pasaran untuk permulaan yang baik bagi dagangan minggu ini.
Isyarat optimis oleh wakil perunding dari AS dan China berhubung usaha untuk memuktamadkan perjanjian perdagangan fasa pertama dan dimaklumkan bahawa perjanjian bakal ditandatangani pada bulan ini.
Presiden AS Donald Trump juga menyatakan bahawa beliau akan bertemu dengan Presiden China, Xi Jinping di sebuah lokasi yang akan disahkan untuk menandatangani perjanjian tersebut selepas persidangan kemuncak di Chile telah dibatalkan.
Sentimen pasaran yang positif kembali menyebabkan dagangan safe-haven melemah terutamanya terkesan pada matawang Yen Jepun.
Sementara matawang Pound Sterling kembali mengukuh pada awal sesi pasaran Eropah hari ini berikutan laporan bahawa tinjauan undian menunjukkan parti Konservatif kerajaan masih mendahului keputusan.
Oleh itu, dapat dilihat pergerakan harga pada carta pasangan matawang GBP/JPY mula menunjukkan kenaikan pada awal sesi pasaran Eropah dengan pengukuhan matawang British Pound di samping Yen Jepun yang kembali diniagakan lemah dalam pasaran.
 Kenaikan harga tersebut juga telah menembusi garisan halangan Moving Average 50 (MA50) setelah harga bergerak mendatar di bawah garisan tersebut sejak dagangan Jumaat lalu.
Harga mula menunjukkan kenaikan menuju ke paras resistance terdekat di sekitar paras 140.700 untuk harga menguji paras ketinggian harga minggu lalu.
Kenaikan lebih tinggi dijangka menuju pula pada paras resistance 141.300 yang dicapai pada dagangan Oktober lalu.
Namun jika harga kembali membuat penurunan, jangkaan destinasi yang bakal dituju harga adalah pada zon support 139.200 hingga 139.000.
Lihat gambar carta pasangan matawang GBP/JPY di bawah untuk rujukan teknikal analisis anda.


Risiko Virus Meningkat, Pergerakan ‘Gila’ Pasaran Cemaskan Pelabur!

Sentimen negatif pasaran terus memberi tekanan matawang USD diniagakan menghampiri paras terendah 4 tahun berbanding safe-haven yen walaupun dengan bacaan data NFP AS yang memberangsangkan.
Laporan pekerjaan NFP yang dikeluarkan pada Jumaat menunjukkan bacaan pada bulan Februari meningkat sebanyak 273,000 iaitu jauh lebih baik daripada jangkaan pasaran dan tidak berubah daripada catatan sebelum ini.
Pasangan matawang USD/JPY telah mencatat penurunan hampir 400 pips sejak penutupan dagangan Jumaat lalu sehingga mencecah paras 101.62 dan kemudiannya diniagakan di bawah paras 102.00 pada pembukaan sesi Asia.
Wabak coronavirus terus menjadi kebimbangan kepada seluruh dunia, dengan beberapa negeri di Amerika Syarikat mula mengisytiharkan darurat. Jumlah kes setakat ini dilaporkan telah mencecah 110,047 manakala angka kematian pula sebanyak 3,828.
 Pasangan bagi matawang AUD/USD dan NZD/USD pula menjunam lebih 300 pips, dicetuskan oleh panik pasaran pada awal sesi Asia mungkin disebabkan kebimbangan yang semakin meningkat terhadap impak coronavirus kepada ekonomi global.
Penanda aras hasil perbendaharaan AS 10 tahun dan 30 tahun terus mencatat kemerosotan di mana masing-masing buat kali pertama dalam sejarah, direkodkan di bawah paras 0.5% dan 1.0%.
Dolar Kanada jatuh ke paras terendah sejak Januari 2019 berbanding USD yang didorong oleh kejatuhan harga minyak selepas Rusia enggan bersetuju untuk pemotongan pengeluaran minyak mentah seperti yang dicadangkan oleh OPEC dengan tambahan 1.5 juta tong sehari.
Matawang euro terus meraih manfaat daripada kelemahan US dolar untuk didagangkan di paras ketinggian sejak Jun 2019. Mesyuarat polisi Bank Pusat Eropah (ECB) pada Khamis minggu ini akan menjadi tumpuan utama kepada pelabur.
Selain itu, matawang pound juga diniagakan meningkat berbanding USD disokong oleh kekurangan kemungkinan bahawa Bank of England (BoE) akan menurunkan kadar faedahnya pada 26 Mac ini.


Walaupun Harga Minyak Naik Semula, Tapi …

Harga minyak mentah menuju kejatuhan mingguan terbesar setelah terkesan dengan dagangan US dolar yang kuat dan kebimbangan terhadap permintaan bahan bakar global di tengah peningkatan Covid-19 yang semakin meluas.
Dagangan WTI Amerika Syarikat turun lebih 6% minggu ini dengan menyentuh paras terendah terbaru sejak Mei pada $62.60 setong, sebelum kembali meningkat pada harga $64.88 setong pada sesi Asia.
Sementara niaga hadapan minyak mentah Brent pula meningkat pada harga $66.75 setong, selepas turun ke paras terendah $65.58 setong pada sesi sebelumnya, menjadikan kejatuhan lebih 5% pada minggu ini.
 New Zealand, melanjutkan langkah sekatan di seluruh negara untuk empat hari lagi, setelah lebih banyak kes coronavirus telah dikesan di negara itu. Terbaru, sebanyak 3 kes telah dilaporkan di Wellington, menandakan wabak itu telah merebak ke kawasan lain dari Auckland, bandar pertama ia dikesan.
Selain itu, China terus memperketatkan langkah-langkah sekatan untuk membendung Covid-19, yang mana ia telah mempengaruhi rantaian bekalan dan penghantaran global kerana pelabuhan utama ditutup.
Dalam pada itu, Amerika Syarikat dan China juga mengenakan sekatan kapasiti penerbangan antara satu sama lain, setelah lima penumpang yang positif untuk Covid- 19 dalam penerbangan ke Shanghai bulan lalu.


USD Dah Berhenti Naik Ke?

US dolar diniagakan sedikit susut selepas mencapai paras tertinggi terbaru satu tahun ketika pasaran menuju ke penghujung minggu.
Bagaimanapun, raja matawang itu masih mengekalkan momentum pengukuhannya untuk didagangkan pada paras tertinggi lebih satu tahun berbanding pesaing utamanya.
Para pelabur telah meningkatkan harapan bahawa inflasi AS yang tinggi akan memaksa para penggubal dasar Federal Reserve (Fed) untuk mengubah dasar mereka dengan menaikkan kadar faedah lebih awal.
Ini dilihat daripada pergerakan hasil perbendaharaan AS jangka pendek yang semakin tinggi, terutamanya hasil bon lima tahun yang telah menokok ke paras tertinggi Februari 2020.
 Berbanding enam matawang utama lain, indeks dolar yang mengukur kekuatan dolar greenback diniagakan berlegar pada sekitar harga 95.15.
Pasaran juga menjangkakan kenaikan kadar pertama akan dilakukan menjelang bulan Julai 2022, iaitu selepas pengurangan pembelian bon dijangka berakhir. Sementara kenaikan kadar kedua pula dijangka dibuat pada November.
Euro pula masih didagangkan lemah pada paras terendah 16 bulan berbanding USD walaupun pergerakan harga dilihat mula mencatat sedikit kenaikan pada sesi Eropah.
Sementara matawang pound juga didagangkan positif di atas paras harga 1.3400 berbanding greenback, yang mungkin disokong oleh perkembangan baru dalam isu pasca Brexit dan pengunduran dagangan USD.


Kejatuhan Pasaran Minyak Bantu USD/CAD Kembali Mendaki Setelah Jatuh 250 Pips

Pada awal minggu, dolar loonie terus peroleh sokongan daripada jangkaan pelabur yang berkeyakinan terhadap Bank Pusat Kanada (BOC) untuk menawarkan kenyataan hawkish pada mesyuarat terbaharu.
Meskipun begitu, mesyuarat BOC tampaknya sedikit mengecewakan setelah bank pusat itu telah pun mengekalkan kadar faedah tidak berubah angkara ketidakpastian yang dialami akibat varian Omicron.
Dolar loonie turut menerima tekanan dan tempias daripada kejatuhan harga minyak pada ketika ini yang secara tidak langsung terus memberi peluang kepada matawang USD untuk mengukuh semula.
Setelah menggapai paras tertinggi 12 minggu sekitar 1.28500, pergerakan harga pada carta pasangan matawang USD/CAD dilihat memulakan langkah terjunan hampir 250 pips pada dagangan minggu ini.
Namun terjunan itu nampaknya dibataskan pada zon sokongan 1.26000 untuk harga kembali mendaki di dagangan penghujung minggu untuk menguji semula zon SBR (support become resistance) 1.27000.
Bagaimanapun, pergerakan harga tampaknya mula memberi bayangan awal kepada perubahan trend bullish selaras dengan harga kembali didagangkan di atas paras halangan Moving Average 50 (MA50).
 Sudah semestinya zon SBR yang seterusnya pada 1.28000 berkemungkinan akan menjadi zon utama yang bakal dicapai semula untuk harga kembali terus mengekalkan pendakian yang lebih garang lagi.
Pendakian lebih tinggi akan menyokong pergerakan harga pada carta USD/CAD untuk sekali lagi menguji zon rintangan sejak Januari 2021 sekitar 1.28500.
Akan tetapi tidak mustahil bahawa zon SBR berkenaan boleh juga membantutkan daripada kenaikan harga terus berlaku, yang mana zon sokongan 1.26000 mungkin dianggap sebagai sasaran seterusnya.
Sekiranya terjunan harga itu terjadi, ia sekali gus akan memacu pergerakan harga untuk mencipta paras terendah yang terbaharu dalam tempoh 3 minggu yang dijangka akan mencecah ke zon 1.25000.
Lihat gambar carta harga pasangan matawang USD/CAD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 1/2/2019

Pergerakan harga pada chart pasangan matawang USD/JPY untuk sesi dagangan semalam menunjukkan USD diberi tekanan oleh Yen sejak sesi Asia lagi apabila harga terus membuat penurunan sehingga ke paras support MagicS1 pada indicator Moshed Magic Line dan mencatatkan paras terendah dagangan harian sekitar 108.500. Namun, USD yang berjaya mengukuh pada sesi pasaran New York kembali membuat kenaikan semula pada dagangan USD/JPY sekitar 40 pips kenaikan.
Pada sesi pasaran Asia pagi ini, harga didagangkan agak mendatar di atas paras Magic Pivot 108.794 hari ini sehingga bersambung pada pembukaan sesi pasaran Eropah. Jika harga menunjukkan kenaikan ke paras lebih tinggi, paras awal yang dilihat akan dituju adalah pada resistance 109.104 (MagicR1) yang berada pada zon RBS (resistance become support). Harga kemudian berkemungkinan meneruskan kenaikan ke paras resistance lebih tinggi yang dilihat berada di 109.365 (MagicR2). Kenaikan lebih tinggi yang berjaya diteruskan harga bakal menguji pula paras ketinggian yang dicapai pada dagangan Rabu lalu sekitar paras 109.675 (MagicR3) sebelum harga membuat terjunan ketika keputusan FOMC dikeluarkan.
 Sebaliknya, jika harga bergerak turun lebih rendah dari paras Magic Pivot hari ini, kecenderungan harga adalah lebih kepada membuat penurunan dan paras awal yang bakal menjadi destinasi tumpuan adalah pada support 108.533 (MagicS1) untuk harga menguji paras terendah dagangan harian semalam. Seterusnya, harga yang berjaya breakout paras support tersebut dijangka akan menuju ke paras sekitar 108.223 (MagicS2) dan seterusnya paras support yang lebih rendah iaitu pada 108.223 (MagicS2) perlu diberi perhatian sebagai paras tumpuan harga pada penurunan seterusnya.
Terus pantau sentimen pasaran semasa yang menggerakkan harga pada chart pasangan matawang safe-haven USD/JPY. Menjelang laporan data pekerjaan NFP Amerika Syarikat pada malam ini, rujuk indicator Moshed Magic Line yang menyediakan paras-paras yang berpengaruh untuk panduan dagangan anda khususnya pada chart USD/JPY.

Paras support: 108.533, 108223, 107.962.
Paras resistance: 109.104, 109.365, 109.675.


Sentimen Semasa Pasaran Kewangan Global Setakat Malam Ini

Harga emas kini meneruskan kejatuhan hari ketiga pada Rabu di mana harga kini didagang di sekitar 1261.75 jatuh lebih 300 pip dari paras tertinggi minggu lepas. Lporan terkini tentang pemotongan cukai yang akan diumumkan tengah malam ini juga menunjukkan US akan mengurangkan cukai korporat sebanyak 15% dari 35% ketika ini.
Selepas dagangan yang tidak menentu dan merugikan US dolar selama tiga minggu, kini matawang greenback didagang stabil di atas paras terendah lima bulan lalu. Indeks US dolar kini berada di sekitar 90.06 naik 0.3% dari paras penutup sesi dagangan lepas.
Keyakinan semakin meningkat di mana US akan mengurangkan cukai yang dijangka mengembangkan lagi ekonomi negara ini dan juga memberi impak positif kepada US dolar.
Kini kedua Yen dan Euro sedikit lemah menjelang pengumuman polisi utama pada Khamis. ECB (European Central Bank) dan Bank of Japan (BoJ) dijangka akan mengekalkan polisi semasa minggu ini. Namun, ada penganalisis berpendapat ECB akan melonggarkan sedikit pendiriannya yang terlalu berhati-hati sebelum ini berikutan ekonomi dan inflasi yang semakin mengukuh.
 Permintaan untuk instrumen pelaburan yang selamat kini semakin berkurangan berikutan kelegaan undian pertama pilihanraya Perancis. Kini pasaran menjangka Emmanuel Macron akan mengalahkan Le Pen dalam pusingan kedua yang akan berlangsung pada 7 Mei.
Keyakinan yang semakin tinggi dalam kalangan pelabur global ketika ini dibantu oleh pendapatan syarikat yang memberangsangkan di Wallstreet yang membawa pasaran ekuiti Amerika Syarikat ke paras tertinggi.
Dalam pasaran komoditi seperti perak harga hanya sedikit berubah pada Rabu di mana logam kelabu ini terus menguji support penting selepas kejatuhan mendadak minggu lalu.
Pengumuman perubahan percukaian US akan diberi perhatian malam ini oleh pasaran global.


8 Berita Data Ekonomi Penting Tumpuan Pasaran Minggu Ini (10-14 Julai 2023)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data Inflasi China (Isnin 9.30 Pagi): Sebagai ekonomi kedua terbesar dunia, perkembangan ekonomi China semasa akan dipantau pelabur yang boleh memberi impak besar dalam pasaran kewangan. Sentimen pasaran global akan dinilai berisiko sekiranya kadar inflasi China catat kemerosotan.
Data Pekerjaan UK (Selasa 2.00 Petang): Tuntutan faedah pengangguran di UK diramalkan meningkat semula untuk bulan Jun sementara kadar pengangguran dijangka kekal di paras 3.8%. Laporan pekerjaan yang memberangsangkan akan menyokong langkah pengetatan dasar oleh bank pusat.
Mesyuarat Polisi RBNZ (Rabu 10.00 Pagi): Bank pusat New Zealand akan melangsungkan mesyuarat dasar monetari minggu ini dengan jangkaan keputusan kadar faedah adalah dikekalkan pada 5.50% seperti sebelum ini. Sejak kadar faedah berterusan dinaikkan sepanjang tahun lalu, ini adalah kali pertama kenaikan kadar bakal dihentikan oleh bank pusat.
 Data Inflasi AS (Rabu 8.30 Malam): Menjadi indikator utama Federal Reserve (Fed) untuk penetapan dasar, data indeks harga pengguna AS akan diperhatikan pada minggu ini selepas laporan data pekerjaan NFP minggu lalu memberi impak besar dalam pasaran.
Mesyuarat Polisi BOC (Rabu 10.00 Malam): Bank pusat Kanada dijangka akan masih terus menaikkan kadar faedah pada mesyuarat terbaru selepas kejutan kenaikan kadar pada mesyuarat awal Jun lalu dalam usaha untuk menurunkan inflasi ke paras sasaran.
Data KDNK UK (Khamis 2.00 Petang): Pertumbuhan bulanan ekonomi UK untuk Mei diramalkan sedikit merosot dan boleh memberi kesan penyusutan terhadap mata wang Pound menuju dagangan penghujung minggu.
Data Inflasi Pengeluar AS (Khamis 8.30 Malam): Indeks harga pengeluar (PPI) AS akan menyusuli data inflasi pengguna di mana boleh menjadi petunjuk awal menerusi penilaian harga dari kilang-kilang. Jika PPI meningkat, inflasi pengguna juga boleh meningkat pada masa akan datang.
Sentimen Keyakinan Pengguna AS (Jumaat 10.00 Malam): Tinjauan pada data terbaru ini mengunjurkan angka yang meningkat pada Julai. Bacaan data ini memberi gambaran tahap keyakinan kewangan pengguna dan boleh menjadi petunjuk terhadap perbelanjaan dan aktiviti ekonomi. Angka yang meningkat akan memberi kesan positif terhadap US dolar.


Harga Minyak Jatuh, USD/CAD Makin Naik!

Harga minyak mentah terus mengalami penurunan pada Khamis, meneruskan kerugian yang dipaparkan sebelum ini ekoran lonjakan pada inventori minyak mentah Amerika Syarikat (AS) seperti yang dilaporkan oleh Pentadbiran Maklumat Tenaga (EIA).
Peningkatan inventori berlaku selepas kadar pengeluaran AS kembali semula ke paras sebelum Taufan Ida melanda beberapa bulan lalu. Output meningkat kepada 11.1 juta tong sehari pada minggu lalu.
Kejatuhan harga minyak turut mendorong penyusutan dolar Kanada berikutan minyak mentah merupakan eskport utama Kanada.
Pada carta harga pasangan mata wang USD/CAD, harga telah kembali pamerkan kenaikan untuk hari kedua semalam selepas perubahan dari trend bearish sebelum ini.
Selepas penurunan yang dipaparkan sejak minggu lalu bersambung pada awal minggu ini susut ke zon support 1.26000, harga telah pamerkan lonjakan semula pada Selasa lalu.
Memberi isyarat awal untuk perubahan trend bullish, harga telah bergerak melepasi halangan Moving Average 50 (MA50) pada rangka masa 1 jam dan menguji rintangan awal pada 1.27000.
Kenaikan diteruskan semalam ke paras ketinggian 1.277000 namun gagal melepasi zon rintangan tersebut sebelum paparkan penurunan pada dagangan hari ini (Khamis) sejak awal sesi Asia sehingga ke sesi Eropah.
 Dengan corak kenaikan yang dipaparkan, berkemungkinan zon 1.27000 dan juga MA50 akan kembali menyokong semula kenaikan harga dan menguji semula zon resistance 1.27700-1.28000.
Dan jika trend bullish harga terus dikekalkan, harga akan meneruskan kenaikan lebih tinggi menembusi zon resistance tersebut dan boleh mencecah sehingga ke paras ketinggian 1.29500.
Sebaliknya jika harga kembali membuat penurunan semula, zon support 1.26000 akan kembali diuji untuk pelabur mendapatkan petunjuk pergerakan harga selanjutnya.
Penurunan lebih rendah di bawah zon support tersebut dilihat akan menguji paras-paras tumpuan sebelum ini seperti 1.25500 dan seterusnya 1.25000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab Aussie Turut Menjunam Mengiringi Kejatuhan Dolar New Zealand

Sentimen pasaran berisiko sememangnya memberikan tekanan buat dagangan dolar Australia namun sesi pasaran Asia pagi ini yang menumpukan perhatian terhadap keputusan mesyuarat polisi bank pusat New Zealand turut memberikan tempias terhadap Aussie.
Atas faktor negara serantau, Aussie mengiringi penurunan pada dagangan Kiwi selepas Reserve Bank of New Zealand (RBNZ) mengejutkan pasaran dengan pemotongan sehingga 50 mata asas untuk penetapan kadar faedah kali ini.
Kadar faedah yang ditetapkan pertama kali di paras 1.00% oleh RBNZ merupakan yang terendah direkodkan dalam sejarah menimbulkan panik terhadap melabur membuatkan dagangan Kiwi berbanding dolar AS menjunam ke paras terendah sejak Januari 2016.
Turut menjunam, dagangan Aussie yang mencecah ke paras terendah terbaru hari ini berbanding dolar AS mengatasi paras terendah lebih sedekad yang pernah dicatatkan pada Mac 2009.
 Australia dan New Zealand sememangnya mempunyai hubungan perdagangan yang kukuh dengan kedua-duanya saling merupakan pengeksport terbesar sesama mereka.
Oleh itu, ekonomi New Zealand yang terkesan akan turut mempengaruhi sektor perdagangan di Australia dan disebabkan itu nilai matawang Aussie dan Kiwi sering dilihat bergerak secara berkorelasi.
Walaupun begitu, Gabenor RBNZ Adrian Orr dengan tenang menjelaskan bahawa keputusan yang dibuat pada mesyuarat hari ini tidak mempengaruhi tindakan pelaksanaan bank pusat pada masa hadapan.
Perubahan polisi monetari yang lebih longgar adalah berdasarkan paras kadar faedah neutral yang rendah, oleh itu penurunan kadar adalah bersesuaian.


Peraturan Baru Ini Bakal Beri Kesan Terhadap Industri Perkapalan dan Pasaran Minyak Dunia

Dianggarkan sekitar 10,000 kapal yang berlayar di lautan dunia dengan membakar lebih 3 juta tong bahan bakar sulfur setiap hari. Namun bermula tahun hadapan, industri perkapalan harus mematuhi peraturan baru yang bakal mengurangkan pencemaran bahan sulfur tersebut.
Steve Sawyer, pegawai analisis perunding tenaga di Facts Global Energy, memberitahu CNBC bahawa peraturan baru yang bakal diperkenalkan bakal melakarkan sejarah baru dengan perubahan besar ke atas pasaran minyak dunia.
Beliau menambah lagi ramai pihak yang bakal terkesan dengan situasi baru tersebut antaranya pengeluar minyak mentah, pedagang, pemilik kapal-kapal, pelabur, syarikat insurans, bank-bank dan ramai lagi.
Dengan tempoh kurang enam bulan lagi sebelum peraturan baru diperkenalkan itu, CNBC melihat kesan yang lebih luas akibat daripada perubahan yang akan datang.
Pada 1 Januari 2020, Pertubuhan Maritim Antarabangsa (IMO) akan menguatkuaskan piawaian pelepasan yang baru, dirangka untuk mengurangkan pencemaran yang dihasilkan oleh kapal-kapal dunia yang berlayar di lautan.
 Dengan menjurus ke arah pasaran tenaga yang lebih bersih, IMO akan melarang pelayaran kapal yang menggunakan bahan bakar dengan kandungan sulfur yang lebih tinggi daripada kadar 0.5%, berbanding paras 3.5% pada masa ini.
Pada kebiasaannya, penggunaan bahan bakar di lautan dijangka hanya mengandungi sekitar 2.7% sahaja kandungan sulfur.
Penetapan garis panduan yang baru ini adalah susulan daripada cadangan  oleh sebuah jawatankuasa kecil di Pertubuhan Bangsa-Bangsa Bersatu (PBB) lebih daripada satu dekad yang lalu lagi dan diterima pakai pada tahun 2016 oleh IMO PBB, dengan menetapkan peraturan keselamatan pelayaran, keamanan dan pencemaran.
Lebih daripada 170 buah negara termasuk Amerika Syarikat telah menandatangani perjanjian perubahan bahan bakar tersebut.
Bermula tahun 2020, sebarang kapal yang menyalahi peraturan baru yang diperkenalkan serta pelabuhan-pelabuhan negara yang bersubahat akan diawasi oleh kapal-kapal penguatkuasa.

Sumber: CNBC


5 Tips Pelaburan Dikongsikan Pengerusi Hedge Fund Terbesar Dunia

Ray Dalio, merupakan satu figura yang tidak asing lagi dalam dunia pelaburan terutamanya dalam pasaran Wall Street.
Beliau ialah pengasas kepada Bridgewater Associates, sebuah hedge fund terbesar dunia. Apa yang mengagumkan ialah syarikat tersebut diasaskan di sebuah bilik tidur apartmentnya.
Selain itu, beliau dikenali sebagai ketua hudge fund yang paling banyak memberi pulangan kepada para pelanggan iaitu sebanyak $50 bilion dolar, jumlah terbesar yang direkodkan dalam sejarah hedge fund dunia.
Oleh yang demikian, Ray Dalio memilih untuk berkongsi beberapa prinsip yang diamalkan olehnya melalui sebuah buku yang diterbitkan berjudul ‘Principles : Life and Work.”
Jadi, apakah antara tips berguna yang ditekankan oleh figura hebat ini?
1. Kepelbagaian pelaburan
Ray Dalio mengamalkan strategi kepelbagaian atau lebih dikenali sebagai ‘diversify’ yang berdasarkan kepada prinsip realiti.
Prinsip ini mengajarkan supaya melihat realiti dunia bukannya angan-angan mat jenin.
Realiti dalam pelaburan ialah kita tidak menfokuskan kepada satu sahaja pelaburan kerana kerugian atau keuntungan sesebuah pelaburan adalah di luar jangkaan kita.
Beliau berpendapat bahawa 15 pelaburan diperlukan untuk mengurangkan faktor risiko sebanyak 80%.
2. Fahami risiko inflasi
Inflasi merupakan isu besar yang menjejaskan pasaran kewangan. Jadi, para pelabur perlu bijak dalam menangani risiko inflasi supaya mampu untuk memperolehi pulangan yang konsisten dari semasa ke semasa.
 Jangan ramalkan deflasi dan inflasi sebaliknya, perlu meneliti setiap data yang mempengaruhi keadaan ekonomi semasa supaya dapat merancang pelaburan yang bijak.
3. Jangan berat sebelah
Berat sebelah atau bias adalah pembunuh no satu dalam pelaburan! Kebanyakan pelabur mempunyai sifat kecenderungan terhadap pasaran atau bias sama ada bullish atau bearish.
Bias akan menyebabkan pelabur  bertindak melulu serta membuka posisi dagangan (buy atau sell) terlalu lama sehinggakan sukar dikawal.
Langkah efektif untuk mengelakkan bias ialah kepelbagaian. (Rujuk tips pertama)
4. Sell the winners, buy the losers
Ray Dalio menekankan supaya mengaut keuntungan pada harga penuh saham iaitu dengan menjual dan melabur semula keuntungan.
Teknik ini digelarkan sebagai ‘rotating the portfolio.’
5. Cakna tentang kadar faedah
Menurut Ray Dalio, semuanya adalah berkisar tentang kadar faedah. Sebagai seorang pelabur, kita meletakkan bayaran untuk aliran kewangan di masa hadapan.
Jadi, adalah sangat penting memahami kadar faedah serta mengkaji faktor-faktor yang mempengaruhinya.
Jangan cuba untuk ramalkan kadar faedah sebaliknya fahami struktur dan mengapa ianya bergerak.
Kesimpulannya, kelima-lima tips ini adalah penting dan diberikan secara percuma buat anda. Jadi, apa tunggu lagi? Jom sama-sama kita praktikkan untuk menjadi pelabur yang bijak!


EUR/USD – Sempat Cecah Paras Terendah Baru, Harga Lonjak Semula 70 Pips!

US dolar alami penyusutan pada dagangan Selasa semalam ketika penganalisis masih menilai kesan perjanjian siling hutang Amerika Syarikat (AS) yang berjaya mencapai persetujuan pada hujung minggu lalu.
Namun, pemain pasaran dilihat masih belum begitu yakin dan menantikan keputusan undian di Dewan dan Senat sebelum perjanjian ditandatangani.
Tumpuan dilihat beralih dahulu pada penerbitan data-data ekonomi penting AS menuju penghujung minggu ini yang membuatkan pelabur berwaspada.
Bakal menambah tekanan buat US dolar adalah jangkaan suram terhadap kesemua komponen dalam laporan pekerjaan NFP AS yang akan diterbitkan pada Jumaat nanti.
US dolar ketara melemah di sesi Eropah semalam, namun sedikit memulih di sesi New York dengan terbitan data keyakinan pengguna AS yang lebih baik daripada angka ramalan.

Memerhati pergerakan harga pada carta pasangan mata wang EUR/USD, paras terendah telah dicatatkan hampir mencecah 1.06700 sebelum lantunan 70 pips dipaparkan.
Kembali berada di atas paras 1.07000 semula, harga turut melepasi halangan Moving Average 50 (MA50) pada rangka masa 1 jam di carta EUR/USD itu untuk memberi isyarat awal untuk memulakan pergerakan bullish selepas ini.
 Paras ketinggian dicapai sekitar 1.07450 sebelum harga sedikit berundur menguji paras sokongan MA50 dan akhirnya menutup dagangan sesi New York sekitar paras 1.07300.
Pelabur bersedia untuk melihat kenaikan lebih tinggi diteruskan hari ini (Rabu) sekiranya US dolar kekal melemah menuju penghujung minggu.
Kenaikan disasarkan ke paras 1.08000 yang akan menjadi rintangan awal perlu diuji sebelum harga yang tembus lebih tinggi akan menuju zon tumpuan 1.09000.
Namun jika harga kembali menjunam di bawah paras 1.07000, besar kemungkinan untuk paras terendah terbaru bakal dicatatkan lagi.
Penurunan lanjut harga dilihat boleh mencecah hingga ke sekitar paras 1.06000 sebagai sasaran zon support terbaru.
Lihat gambar carta pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dasar Monetari Berada Pada Kedudukan Baik Untuk Menyokong Pasaran Buruh – Jerome Powell

Pengerusi Federal Reserve (Fed) AS, Jerome Powell dalam ucapannya awal pagi tadi, berkata bahawa dasar monetari kini berada pada kedudukan yang baik untuk menyokong pengukuhan pasaran buruh dan mencapai sasaran inflasi 2%.
Powell berkata, ahli Fed mempunyai pandangan menggalakkan terhadap ekonomi Amerika Syarikat berikutan pengukuhan perbelanjaan pengguna, disokong oleh pasaran buruh yang kuat, peningkatan pendapatan dan keyakinan pengguna.
Namun begitu, dengan kelemahan pertumbuhan global dan ketidakpastian perdagangan telah menyekat pertumbuhan, Powell berkata Fed akan bertindak balas dengan sewajarnya jika ia memerlukan penilaian material dalam prospek ekonomi.
 Fed pada mesyuarat polisi akhir Oktober lalu, telah mengurangkan kadar faedah sebanyak 25 mata asas kepada julat sasaran 1.5%-1.75% menjadikannya sebagai pemotongan kali ketiga dalam tahun ini.
Sementara itu, kadar inflasi kini masih berada jauh di bawah sasaran Fed pada 2% meskipun dengan pemotongan kadar faedah sebanyak tiga kali oleh bank pusat. Beliau berkata jangkaan inflasi yang lebih rendah akan menyebabkan Fed sukar untuk menyokong ekonomi.
Berikutan daripada itu, Powell menyatakan bahawa Fed komited untuk mencapai objektif inflasinya secara konsisten dan mapan. Fed akan menggunakan alatnya untuk memastikan tiada penurunan yang tidak sihat dalam jangkaan inflasi dan inflasi.
Kenyataan Powell menunjukkan kemungkinan Fed akan mengekalkan kadar faedah tidak berubah untuk sementara waktu kecuali berlaku peningkatan ketara dalam inflasi sehingga melebihi 2%.


Analisis GOLD – Setakat November, Emas Kekal Lonjakan 1000 Pips

Pada carta harga XAU/USD yang mengukur nilai emas berbanding USD, harga emas tampaknya terus mengekalkan prestasi cemerlang dalam mencatat trend kenaikan sepanjang 7 hari berturut-turut.
Namun pergerakan harga pada sesi New York ketika penutupan dagangan pada minggu lalu (Jumaat), harga dilihat sedikit susut untuk mencecah semula ke zon RBS (resistance become support) 1850.00.
Tetapi zon RBS itu masih lagi menyokong untuk kembali melakukan lonjakan seperti pada Khamis lalu untuk sekali lagi menguji paras sekitar 1868.00 yang juga merupakan paras ketinggian 22 minggu.
Dagangan emas kekal menjadi tarikan sebagai safe-haven sejajar dengan penerbitan kadar inflasi yang capai rekod tertinggi sejak 1990 dan ketidaktentuan Federal Reserve (Fed) untuk membuat tapering.
Bacaan awal data tinjauan perbelanjaan yang suram pada minggu lepas dan kejatuhan semula hasil bon 10 tahun Amerika Syarikat (AS) terus menjadi asbab kenapa harga emas mampu kekal melonjak.
Manakala terbitan data penjualan runcit AS yang akan diterbitkan pada sesi New York esok (Selasa) pula berkemungkinan akan mempengaruhi hala tuju yang berikutnya kepada pergerakan harga emas.
 Paras ketinggian 1868.00 kekal menjadi fokus utama untuk dicapai sekiranya dagangan emas berupaya untuk terus meningkat dan jangkaan berkemungkinan paras itu mampu untuk ditembusi pada kali ini.
Lonjakan yang garang akan memperlihatkan harga terbang lebih tinggi untuk menguji zon rintangan sekitar 1900.00-1910.00 yang dicapai pada awal Jun dan kekal utuh dalam meneruskan trend bullish.
Andai kata dagangan emas kembali peroleh tekanan daripada pengukuhan dolar greenback, trendline support berkenaan dijangka akan diatasi untuk harga uji zon RBS 1850.00 sebelum terus menyusut.
Dan menjadi tumpuan seterusnya yang kebih rendah bakal menyaksikan pergerakan harga menjejaki zon RBS pada 1830.00 dan berkebarangkalian akan memberi isyarat awal untuk perubahan trend.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/JPY Pamerkan Kenaikan Dari Paras Terendah 3 Minggu

Setelah diniagakan lemah ke paras terendah 3 minggu, Pound Sterling kembali menunjukkan sedikit kenaikan pada dagangan hari ini sejak awal sesi Asia bermula.
Para pelabur menantikan perkembangan terbaru berkenaan perjanjian Brexit selepas rang undang-undang perjanjian pengunduran Britain dari Kesatuan Eropah (EU) diluluskan Parlimen UK.
Kebimbangan melanda pasaran berikutan risiko no-deal Brexit kembali menghantui dengan larangan lanjutan tempoh peralihan Brexit dengan menurut perjanjian, bakal menyukarkan perjanjian perdagangan bersama EU untuk dicapai.
Dapat dilihat pergerakan harga pada carta pasangan matawang GBP/JPY kembali menunjukkan kenaikan dari paras terendah 3 minggu pada 141.200.
Kenaikan turut didorong pergerakan lemah matawang Yen berikutan sentimen perjanjian perdagangan AS-China yang positif.
Presiden AS Donald Trump menyatakan perjanjian akan ditandatangani dalam acara rasmi yang akan diadakan pada bulan ini.
 Harga yang berada di atas garisan trendline telah membuat kenaikan melepasi garisan halangan dinamik Moving Average 50 (MA50) pada rangka masa 1 jam pergerakan harga bagi carta GBP/JPY.
Setelah membuat kenaikan pada sesi Asia hari ini, harga mula bergerak mendatar sehingga memasuki sesi pasaran Eropah.
Sedikit lagi kenaikan dilihat akan menuju paras 142.600 yang berada pada zon SBR (support become resistance). Kenaikan lebih tinggi bakal menguji pula paras 143.600.
Namun jika harga meneruskan penurunan ke paras lebih rendah, paras support pada 141.200 akan kembali diuji dan cuba ditembusi harga.
Jika penurunan berjaya melepasi paras tersebut, harga berkemungkinan akan turun lebih rendah dalam jangkaan 150 hingga 200 pips ke paras support pada dagangan November lalu.
Lihat gambar carta pasangan matawang GBP/JPY di bawah untuk rujukan analisisi teknikal anda.


Perbelanjaan Jualan Runcit Bertumbuh Sederhana Pada Januari Namun Masih Terdapat Kebimbangan!

Perbelanjaan pengguna A.S bertumbuh dengan lebih perlahan pada bulan Januari dengan jualan di kedai pakaian mengalami kemerosotan paling banyak sejak tahun 2009. Dimana hal ini menimbulkan kebimbangan terhadap keupayaan ekonomi AS untuk terus berkembang pada kadar yang sederhana.
Jabatan Perdagangan telah mengeluarkan laporan sebentar tadi pada hari Jumaat bahawa jualan runcit tidak termasuk kereta,petrol, bahan binaan dan perkhidmatan makanan dilaporkan tidak berubah pada bulan lepas. Data bagi bulan Disember yang telah disemak semula menunjukkan jualan runcit teras meningkat 0.2% daripada 0.5% yang dilaporkan sebelum ini.
Jualan runcit teras merupakan komponen yang mempunyai korelasi dengan komponen perbelanjaan pengguna dalam KDNK. Maka data ini adalah data yang penting. Para ahli ekonomi meramalkan jualan runcit teras meningkat 0.3% pada bulan lepas.
 Walaubagaimanapun, bacaan menunjukkan jualan runcit teras adalah tidak berubah dan hal ini membawa indikasi bahawa perbelanjaan pengguna akan bertumbuh perlahan.
Pengerusi the Fed, Jerome Powell telah mengeluarkan kenyataan pada minggu ini bahawa ekonomi AS berada dalam keadaan yang sangat baik dan menunjukkan prestasi cemerlang. Tambah beliau, the Fed menjangkakan bacaan inflasi akan menghampiri 2%.
Bank pusat A.S pada bulan lepas telah mengambil keputusan untuk mengekalkan kadar faedah pada paras stabil. Dijangka bahawa bank pusat akan terus mengekalkan pengamalan polisi monetari pada tahun ini selepas mengurangkan kadar faedah selama 3x pada tahun 2019.
Ekonomi A.S telah mencatat pertumbuhan pada kadar 2.3% pada tahun 2019, bertumbuh perlahan dari 2.9% pada 2018. Walaubagaimanapun jualan runcit secara keseluruhan meningkat 0.3% pada bulan Januari.


Pertumbuhan GDP UK Catat Bacaan Akhir Lebih Tinggi Dorong Peningkatan Sterling

Dagangan pound sterling mula menunjukkan peningkatan pada sesi Eropah selepas bacaan akhir pertumbuhan GDP UK meningkat lebih tinggi sebanyak 0.4% pada suku ketiga 2019 daripada anggaran awal sebelum ini sebanyak 0.3%.
Mengikuti perkembangan terbaru di Eropah, Menteri Kewangan UK, Sajid Javid hari ini telah mengesahkan bahawa jawatan gabenor Bank Pusat England (BOE) yang kini dipegang oleh Mark Carney, akan digantikan oleh Andrew Bailey.
Pemilihan ini dikatakan dibuat berdasarkan pandangannya mengenai Brexit yang lebih bersesuaian dengan kerajaan UK. Sajid Javid memberitahu bahawa Andrew Bailey merupakan orang yang tepat untuk memimpin BOE sementara UK mula membina masa depan baru selepas keluar daripada Kesatuan Eropah (EU).
Parlimen UK hari ini akan mengundi untuk meluluskan Rang Undang-undang Perjanjian Pengeluaran Brexit dan dijangka mendapat undian mudah memandangkan parti kerajaan PM UK Boris Johnson memegang majoriti dalam parlimen tersebut.
 Selain itu, matawang US dolar pula berusaha mempertahankan pengukuhannya berbanding matawang utama dengan ketiadaan pemangkin utama yang boleh memacu pergerakan USD pada sesi Eropah.
Tumpuan pelabur kini terarah kepada bacaan akhir bagi pertumbuhan GDP Amerika Syarikat bagi suku ketiga 2019 yang akan diterbitkan pada malam ini.
Dewan Perwakilan Amerika Syarikat hari ini telah meluluskan perjanjian perdagangan AS, Mexico dan Kanada (USMCA) yang kemudiannya diserahkan kepada Senat AS untuk diluluskan.
Namun, kenyataan Senator AS Bernie untuk tidak akan menyokong perjanjian tersebut kerana ia dilihat tidak cukup untuk melindungi perkerjaan di Amerika, telah membantutkan pergerakan matawang loonie berbanding US dolar.


Analisis GOLD – Penantian Makin Hangat! Emas Jatuh 200 Pips Menjelang Mesyuarat FOMC

Akhirnya dagangan emas telah kembali pamer rentak yang jelas setelah terbitan laporan indeks data pengeluar (PPI) Amerika Syarikat (AS) mencatat bacaan tertinggi yang sekali gus menjangkau jangkaan.
Namun bacaan data itu telah membuatkan dolar greenback kukuh semula tetapi tekanan inflasi yang tinggi mungkin boleh mendorong Federal Reserve (Fed) mempercepatkan langkah tapering lebih awal.
Akan tetapi tumpuan sebelum menantikan kepada mesyuarat FOMC bagi Fed menepati jangkaan itu berkemungkinan akan lebih diperhatikan kepada data jualan runcit AS pada sesi New York malam ini.
Pergerakan harga pada carta XAU/USD yang mengukur nilai emas berbanding USD telah menyaksikan rentak yang ketara dengan penurunan agresif melebihi 200 pips pada sesi dagangan semalam (Selasa).
Intihannya penurunan harga tersebut juga dilihat membuat percubaan untuk mencecah zon sokongan 1760.00 sehingga terus bersambung ke sesi Eropah hari ini (Rabu) untuk sekali lagi menjejaki zon itu.
Harga turut kelihatan seakan menguji semula trendline resistance namun harga telah pun bergerak di bawah paras rintangan Moving Average 50 (MA50) pada timeframe 1 jam untuk isyarat trend bearish.
 Oleh itu, zon sokongan 1760.00 kekal menjadi sebagai zon tumpuan yang akan dituju sekiranya harga terus menampilkan penurunan dan tekanan lebih tinggi mungkin bakal menekan harga terus susut.
Penyusutan seterusnya berkemungkinan akan mendorong pergerakan harga mencipta paras terendah terbaharu sekali lagi yang dijangka bakal kembali menguji zon sokongan yang disaksikan pada 1740.00.
Andai kata harga kembali mendapat manfaat dari tekanan inflasi yang lebih meningkat, maka zon SBR (support become resistance) 1780.00 berkebarangkalian akan diuji jika harga rekod semula lonjakan.
Lonjakan lebih garang akan menyaksikan pergerakan harga mencapai ke zon SBR 1800.00 yang mana zon berkenaan sering kali dianggap sebagai rintangan ketika di penghujung dagangan November lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penurunan EUR/USD Berpotensi Cecah Paras Terendah Terbaru 2 Tahun

Tidak banyak perubahan yang berlaku dalam pasaran kewangan semalam melihatkan US dolar masih kekal mendominasi walaupun momentum pengukuhan sebelum ini sedikit pudar.
Tumpuan pelabur masih terarah kepada dasar bank pusat yang hawkish lebih-lebih lagi apabila minit mesyuarat FOMC yang diterbitkan pada awal pagi semalam, sementara perkembangan konflik perang Rusia-Ukraine masih dipantau.
Amerika Syarikat (AS) memperluaskan lagi sekatan ke atas Moscow dengan syarikat-syarikat AS menyekat pelaburan dari Rusia.
Pada sesi Eropah semalam, pelabur meneliti minit mesyuarat oleh European Central Bank (ECB) yang diterbitkan yang memberi petunjuk untuk kenaikan kadar faedah pada suku ketiga.
Namun, laporan minit tidak memberi kesan yang ketara terhadap pergerakan bagi mata wang Euro semalam, malah kekal suram berbanding US dolar.

Meneliti pergerakan harga pada carta pasangan mata wang EUR/USD, harga dilihat mendatar pada dagangan Khamis semalam seperti hari sebelumnya berlegar pada zon 1.09000.
 Namun selepas harga yang sedikit meningkat kekal dihalang oleh paras halangan Moving Average 50 (MA50) pada rangka masa 1 jam, harga sedikit susut dan mendatar di bawah zon 1.0900 sehingga penghujung sesi New York.
Dengan isyarat pergerakan harga masih dalam trend bearish, penurunan lebih rendah harga akan dijangkakan menuju paras support 1.08000.
Sekiranya penurunan lebih rendah berlaku melepasi paras tersebut, tumpuan harga seterusnya dilihat pada sekitar 1.07000 pula untuk catatkan paras terendah terbaru 2 tahun.
Sebaliknya jika situasi berubah dan harga mula membuat kenaikan melepasi halangan MA50, isyarat awal untuk perubahan trend bullish itu bakal mendorong harga menuju ke paras rintangan 1.10000.
Kenaikan lebih tinggi selanjutnya akan mensasarkan pada zon rintangan 1.12000 yang turut menjadi tumpuan pada dagangan minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan Komoditi Terkesan Dalam Sentimen Pasaran Yang Tidak Meyakinkan

Dagangan emas kembali meningkat menuju ke sekitar paras tertinggi 6 tahun yang dicapai pada minggu ini dengan risiko yang masih berlegar dalam pasaran.
Antara faktor yang meningkatkan kebimbangan dalam pasaran adalah perkembangan terhadap rundingan dagang AS-China yang masih dilihat goyah serta kecenderungan bank pusat global untuk pelonggaran polisi monetari.
Keputusan penetapan dasar monetari oleh Federal Reserve untuk mesyuarat September antara yang ditunggu-tunggu pelabur ekoran kritikan bertali arus oleh Presiden AS Donald Trump terhadap keputusan yang dibuat oleh bank pusat tersebut sebelum ini.
Ditambah pula dengan ketidaktentuan Brexit selepas tindakan Perdana Menteri UK Boris Johnson menangguhkan Parlimen sehingga lebih sebulan bakal merisikokan Brexit ke arah situasi pengunduran tanpa perjanjian bersama Kesatuan Eropah.
Dengan isu-isu yang merisikokan pasaran ini akan terus mencetuskan kerisauan para pelabur dalam pasaran dan membuatkan aset safe-haven terutamanya emas menjadi pilihan pelaburan yang lebih selamat.
 Sementara harga minyak mentah menurun pada Khamis selepas Presiden Fed cawangan San Francisco, Mary Daly menyatakan kebimbangan terhadap kestabilan ekonomi Amerika Syarikat.
Pertumbuhan ekonomi dilihat perlahan ekoran perang dagang yang berlarutan antara Amerika dan China berpotensi menjejaskan permintaan minyak mentah dalam pasaran.
Daly mengatakan beliau percaya terhadap momentum pengukuhan ekonomi Amerika Syarikat, namun impak daripada ketidaktentuan dan pertumbuhan global yang perlahan membangkitkan kebimbangan.
Pasaran juga turut dikejutkan oleh kejatuhan ketara pada inventori minyak mentah AS dimana penurunan 10 juta tong pada minggu lalu dicatatkan meleset berbanding jangkaan penurunan 2.1 juta oleh pasaran.
Penurunan tersebut menunjukkan tindakan pengurangan pengeluaran oleh OPEC telah berkesan mengurangkan bekalan minyak mentah Amerika Syarikat.


Harga AUD/USD semakin menghampiri 0.7500

Pair AUD/USD meningkat kira-kira 40 pips selepas berita trade balance(import & export) dikeluarkan jam 9.30 tadi. Pada masa sekarang, pair AUD/USD berada di harga 0.7486. Ia lebih kukuh daripada yang dijangka sebelum berita dikeluarkan.
Jualan runcit Australia mencatatkan 0.4%, jangakaan 0.3% dan data yang terakhir ialah 0%, manakala Data Trade Balace mencatatkan sebanyak -2.16B, jangkaan -2.9B dan data sebelum ini ialah 3.04B. Dan laporan lain menunjukkan jualan pembinaan perumahan baru melonjak sebanyak 8.9%,meningkat pada kadar terpantas dalam tempoh 6 tahun.

 Walaubagaimanapun, kenaikan berterusan mungkin kelihatan terhad kerana perkhidmatan PMI China menunjukkan kemerosotan, ini boleh menjejaskan AUD/USD kerana China merupakan rakan perdagangan terbesar di Australia.
Jadi, AUDUSD kemungkinan akan cuba ke paras harga 0.7500 dan jika break kemungkinan akan ke 0.7567. Sekiranya tidak berjaya untuk break 0.7500, support yang terakhir berada di 0.7447 iaitu harga low candle mingguan. Jika break 0.7447, kemungkinan akan ke area support terakhir iaitu 0.7413.


Data Perumahan Amerika Syarikat Merosot Pada September

Jumlah pembinaan rumah U.S jatuh ke paras 1 tahun rendah pada bulan September berikutan badai Harvey dan Irma yang membantutkan gerak kerja pembinaan rumah di bahagian selatan. Hal ini mungkin mempengaruhi pertumbuhan ekonomi pada suku tahun ketiga.
Menurut Jabatan Perdagangan, jumlah pembinaan rumah (Housing Starts) jatuh sebanyak 4.7% pada kadar tahunan iaitu sebanyak 1.127 juta unit. Kejatuhan ini merupakan paras terendah sejak bulan September 2016 berbanding bulan Ogos yang mencatat peningkatan 1.183 juta unit.
Pembinaan kediaman (keluarga tunggal) bagi kawasan selatan merekod kemerosotan sebanyak 15.3%.
 Permit pembinaan jatuh sebanyak 4.5% iaitu sebanyak 1.215 juta unit pada bulan September.
Pakar ekonomi menjangkakan pembinaan rumah jatuh sebanyak 1.175 juta unit pada bulan lepas dan permit pembinaan jatuh sebanyak 1.250 juta unit.
Pelaburan pembinaan rumah pulah jatuh 7.3% mengikut kadar tahunan pada suku tahun kedua. Namun pakar ekonomi menjangkakan pembinaan rumah akan kembali melonjak pada suku tahun keempat berikutan peningkatan pembinaan bagi kawasan yang dilanda badai.
Pembinaan kediaman (keluarga tunggal) yang mewakili sebahagian besar pasaran perumahan US, merekod kemerosotan. 4.6%. iaitu sebanyak 829,000 unit pada bulan September.


Setakat 2 Minggu, GBP/USD Telah Merekodkan Terjunan Sehingga 1,200 Pips!

Pada Selasa, Kerajaan UK telah mengumumkan pakej rangsangan ekonomi bernilai 330 bilion Pound untuk menyokong ekonomi yang sedang terjejas dan mengalami kemerosotan.
Susulan itu, kebimbangan pelabur yang mulai reda telah melihatkan sedikit peningkatan terhadap nilai dagangan matawang Sterling.
Bank pusat England pula telah mengumumkan langkah pelonggaran dengan memperkenalkan skim pinjaman terbaru untuk menyokong kewangan jangka pendek bagi perniagaan-perniagaan yang terkesan oleh Coronavirus.
Walaupun mencatat kenaikan, namun dagangan Pound masih kekal bergerak lemah dalam pasaran. Berbanding US dolar, Pound terus diniagakan menurun seperti yang dipamerkan pada carta pasangan matawang GBP/USD.
Sejak 9 Mac awal minggu yang lalu, dagangan GBP/USD telah mengalami kejatuhan sehingga 1,200 pips dari paras ketinggian 1.32000.
Harga kekal bergerak di bawah paras halangan Moving Average 50 (MA50) jika dilihat pada rangka masa 1 jam pergerakan harga di carta GBP/USD menunjukkan isyarat trend kekal bearish.
Harga terus membuat penurunan ke paras terendah terbaru 6 bulan pada dagangan semalam sekitar paras 1.20000.
 Kenaikan harga kembali dipamerkan pada sesi New York semalam sebelum mendatar pada sesi Asia pagi ini, namun harga dilihat kembali menyambung penurunan pada sesi Eropah dan menguji paras terendah harian semalam.
Penurunan dilihat akan cuba melepasi paras 1.39600 yang merupakan paras support harga pada dagangan terendah Ogos 2016 yang lalu sebelum harga mencatatkan paras terendah terbaru.
Namun jika zon support tersebut gagal ditembusi dan harga kembali membuat kenaikan melepasi halangan dinamik MA50, isyarat perubahan trend bakal berlaku.
Harga akan menguji zon SBR (support become resistance) pada 1.22000 sebelum kenaikan lebih tinggi berkemungkinan menuju paras 1.25000 atau ke paras lebih tinggi lagi.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelabur Berwaspada! Data Inflasi Kanada Bulan Ogos Jadi Tumpuan

Kadar inflasi tahunan Kanada berkembang pada kadar terpantas dalam tempoh 18 tahun iaitu pada kadar 4.1% pada bulan Ogos yang didorong oleh lonjakan besar dalam kenaikan harga petrol seperti yang dilaporkan oleh Jabatan Statistik Kanada pada hari Rabu.
Bacaan yang dilaporkan adalah lebih tinggi daripada yang dijangkakan oleh penganalisis. Penganalisis sekadar menjangkakan peningkatan sebanyak 3.9% pada bulan Ogos setelah naik sebanyak 3.7% pada bulan Julai. Kadar inflasi pada bulan Ogos adalah yang tertinggi sejak 4.2% yang dicatatkan pada bulan Mac 2003.
 Harga petrol meningkat 32.5% jika dibandingkan setahun yang lalu didorong oleh pengeluaran yang lebih rendah dari negara pengeluar minyak jika dibandingkan dengan tahap pra-pandemik.
Tiga ukuran inflasi teras semuanya mencatatkan peningkatan. IHP biasa, yang disebut Bank of Canada sebagai pengukur prestasi rendah ekonomi, meningkat hingga 1.8% daripada 1.7% yang dikecapi pada bulan Julai.
Matawang Kanada mengukuh sedikit berbanding US dolar pada tukaran C $ 1.2671 atau 78.92 sen U.S.


Update Semasa Mengenai Pergerakan Matawang Utama Sesi Eropah

Ketegangan isu geopolitik di Korea Utara yang masih berterusan memberi sokongan kepada matawang Jepun. Dalam sesi Eropah ini juga, US Dollar masih didagang perlahan dan meneruskan kerugian mingguan.
US Dollar Index yang mengukur kekuatan US Dollar berbanding enam matawang utama kali terakhir dinilai melonjak kepada 100.590, lebih tinggi dari yang dicatat sebelum ini, namun kekal menjunam sebanyak 0.6 peratus sepanjang minggu ini.
Sebelum ini Presiden AS, Donald Trump berkata bahawa Korea Utara akan diteliti secara rapi memandangkan wujud spekulasi dari China mengenai ujian nuklear kali keenam yang bakal dilancarkan oleh Pyongyang.
Gara-gara ketegangan ini, US Dollar membenam Won Korea Selatan sebanyak 0.8 peratus kepada 1,138.50.
Menurut Ketua Firma Pertukaran Wang Asing Global-info Co di Tokyo, pasaran tidak banyak bergerak hari ini kerana kebanyakan pelabur telah mengambil tindakan untuk menjual US Dollar dalam jangka masa pendek. Kini, pasaran hanya menanti sebarang cetusan yang bakal menggerakkan pasaran akan datang.
US Dollar meningkat sebanyak 0.1 peratus kepada 109.15 Yen, namun menunjukkan penurunan mingguan sebanyak 1.7 peratus.
 USD/JPY, 30 minit
Pasaran juga menyaksikan thin trading memandangkan cuti umum di kebanyakan negara sempena Good Friday.
Sementara itu, beberapa data ekonomi juga bakal dikeluarkan hari ini, dan mungkin akan mempunyai kesan ke atas hasil AS dan US Dollar. Namun begitu, impaknya mungkin kecil memandangkan pasaran bon ditutup hari ini. Pendapat ini dikeluarkan oleh Ayako Sera, iaitu ketua penganalisis ekonomi kanan di Sumitomo Mitsui Trust.
Data jualan runcit AS bagi bulan Mac dijangka akan dikeluarkan melemah kepada angka tujuh bulan terendah memandangkan hanya meningkat sebanyak 0.1 peratus bagi bulan Februari.
Dalam sesi Eropah, Euro didagang stabil pada hari ini dan meningkat sebanyak 0.2 sepanjang minggu walaupun kebimbangan mengenai pilihanraya Perancis masih mempengaruhi sentimen.
Data Perdagangan Jepun Bagi Bulan Mac diramal Positif!


Tudia! Pegawai Fed Punya Pasal, USD Meroket Lagi Tinggi

US dolar kembali kukuh
PPI AS meningkat 0.7% pada Januari
Dua pegawai Fed AS beri kenyataan hawkish

US dolar kembali menyambung pengukuhan selepas mendapat sokongan daripada bacaan data inflasi pengeluar Amerika Syarikat dan kenyataan hawkish pembuat dasar Federal Reserve (Fed).
Pada sesi Asia, indeks dolar yang mengukur kekuatan dolar greenback melonjak ke paras tertinggi enam minggu baharu berbanding kebanyakan mata wang utama pada 104.30.
Mencerap data yang dikeluarkan pada sesi terdahulu, indeks harga pengeluar (PPI) dilaporkan meningkat 0.7% pada bulan Januari, iaitu paling tinggi dalam tempoh 7 bulan dan jauh daripada ramalan pasaran untuk naik 0.4%.
 Ini secara tidak langsung menguatkan lagi pandangan bahawa Fed boleh meneruskan kenaikan kadar faedahnya, ditambah dengan data jualan runcit yang kukuh pada bulan lepas.
Dalam pada itu, USD turut mendapat dorongan daripada kenyataan Presiden Fed St Louis, James Bullard yang mengatakan bahawa beliau tidak menolak untuk menyokong peningkatan kadar sebanyak 50 mata asas pada mesyuarat bulan Mac.
Ia ternyata berbeza dengan jangkaan pasaran dan beberapa pegawai Fed lain yang melihat kenaikan sebanyak 25 mata asas akan dilaksanakan.
Sementara itu, Presiden Fed Cleveland Loretta Mester pula percaya bahawa bank pusat masih mempunyai banyak kerja perlu dilakukan dalam pengetatannya.
Susulan pengukuhan US dolar, mata wang utama terus memperpanjangkan penyusutan lebih rendah, melihatkan dolar Aussie, kiwi, euro, pound dan yen didagangkan di paras terlemah enam minggu.


Ini Sebab Kejatuhan CAD Selepas Laporan Polisi Monetari Kanada

Dolar Kanada (CAD) menjunam selepas penetapan polisi BoC dengan USD/CAD melonjak sebanyak 87 pip setakat pada pukul 10.10 malam. Matawang CAD turut melemah berbanding matawang-matawang utama yang lain dengan GBP/CAD naik 121 pip dan AUD/CAD naik 60 pip.
Bank of Canada (BoC) seperti dijangka mengekalkan kadar faedahnya dalam pengumuman pukul 10 malam tadi. Kadar faedah kekal 1.25%
Bank pusat juga mengatakan inflasi kekal hampir dengan 2% dengan faktor sementara telah hilang.
Bank pusat mengakui bahawa pertumbuhan ekonomi Kanada pada suku pertama lebih rendah berbanding jangkaan, tetapi menjangka ia akan meningkat semula pada suku kedua.
 Bank pusat masih lagi menegaskan bahawa mereka akan terus berhati-hati dengan kenaikan kadar faedah di masa hadapan. Hal ini lah yang menyebabkan kejatuhan CAD selepas polisi diumumkan.
Akhir sekali BoC mengatakan kadar faedah lebih tinggi adalah perlu dari masa ke semasa, walaupun polisi monetari yang akomodatif (menyokong) masih diperlukan bagi mengekalkan inflasi di sekitar sasaran.
Secara keseluruhan, tidak banyak kenyataan yang lebih hawkish oleh BoC dalam kenyataan awal. Oleh itu, CAD terus jatuh disebabkan jangkaan pasaran yang meleset kerana pasaran mengharapkan kenyataan yang lebih optimistik dalam mesyuarat kali ini.
Tumpuan seterusnya adalah kepada Gabenor Poloz yang akan mengadakan sidang media pada pukul 11.15 malam ini.


Data Inflasi CPI Amerika Syarikat Kurang Memberangsangkan

Harga pengguna (CPI) Amerika Syarikat jatuh buat pertama kali dalam tempoh 10 bulan pada Mac berikutan kejatuhan harga gasolin. Harga teras (Core-CPI) pula terus kukuh berikutan kenaikan harga produk penjagaan kesihatan dan sewa kediaman.
CPI pada Mac merosot 0.10% iaitu kejatuhan pertama dan terbesar sejak Mei 2017. Data sebelum ini merekodkan kenaikan 0.20% pada Februari.
 Bacaan tahunan (YoY) menunjukkan CPI naik 2.40% pada Mac. Bacaan yang dikira dengan membandingkan bacaan Mac 2017 dan bulan Mac tahun 2018 ini membuat kenaikan yang memberangsangkan berikutan bacaan yang begitu rendah tahun lalu.
Tidak banyak kesan kepada pasaran forex selepas data ini dikeluarkan dengan US dollar hanya membuat sedikit pengukuhan. Walaupun bacaan bulanan meleset tetapi bacaan tahunan dilihat lebih penting oleh pasaran. Oleh sebab itu, kita melihat sedikit kenaikan US dollar sebentar tadi.
Data pada hari ini dilihat kurang mempengaruhi pasaran dengan pasaran sedang bimbang terhadap risiko geopolitik antara AS-Rusia selepas komen yang dikeluarkan oleh Trump di Twitter dua jam yang lepas.


Analisis Teknikal USD/JPY – Timeframe H1 – 27/9/2018

Pergerakan harga bagi pasangan matawang USD/JPY semalam dilihat membuat kenaikan dari paras Magic Pivot dan menyentuh paras resistance MagicR1 pada sesi pasaran Eropah dan harga mula turun semula ke paras Magic Pivot pada sesi pasaran New York. Setelah pengumuman dasar monetari pada mesyuarat FOMC semalam, harga membuat lonjakan dari paras Magic Pivot sehingga hampir menyentuh paras resistance MagicR2 pada indicator Moshed Magic Line sebelum harga kemudian turun semula dan bergerak lebih rendah dari paras support MagicS1.
Pada sesi pasaran Asia hari ini, harga pada awalnya didagangkan rendah dari paras Magic Pivot 112.830 hari ini. Harga kemudian membuat sedikit kenaikan ke paras Magic Pivot sebelum turun semula bergerak lebih rendah di mana harga semasa didagangkan pada paras 112.69 setakat jam 2.27 petang. Jika harga terus membuat penurunan, harga dilihat akan menuju ke paras support 112.516 (MagicS1) yang berada berdekatan dengan zon RBS (resistance become support) yang sebelum ini dilihat pada paras 112.400. Jika harga berjaya breakout dan membuat penurunan lebih rendah, jangkaan harga akan menuju ke paras support 112.100 setelah harga berjaya melepasi paras support 112.318 (MagicS2) terlebih dahulu. Paras seterusnya yang dilihat menjadi tumpuan harga jika harga terus membuat kejatuhan adalah pada paras support 112.004 (MagicS3) yang juga dilihat berada pada zon RBS sebelum ini.
 Sebaliknya, jika harga kembali meneruskan kenaikan yang dibuat sejak beberapa minggu lalu secara konsisten, harga dijangka akan menembusi (breakout) paras resistance 113.028 (MagicR1) terlebih dahulu sebelum membuat Higher High yang baru berkemungkinan ke paras resistance yang lebih tinggi yang dilihat pada paras 113.342 (MagicR2). Seterusnya, jika harga masih meneruskan momentum kenaikannya, harga berpotensi untuk mencapai paras ketinggian pada resistance 113.540 (MagicR3) atau lebih tinggi lagi.
Ikuti perkembangan sentimen pasaran semasa bagi memantau pergerakan harga bagi pasangan matawang USD/JPY ini. Dan jadikan indicator Moshed Magic Line sebagai salah satu panduan untuk rujukan dalam analisis teknikal harian anda.

Paras support: 112.516, 112.318, 112.004.
Paras resistance: 113.028, 113.342, 113.540.


Apa Faktor Yang Menyebabkan US Dollar Mula Merosot Dalam Sesi Asia?

US Dollar mula menjauhi paras tertinggi yang pernah dicapai dalam tempoh 14 tahun bagi permulaan sesi dagangan minggu ini. Penurunan ini mula dicatat setelah beberapa hari matawang gergasi ini memasuki bull market.
US Dollar Index juga didagang merosot sebanyak 0.2 peratus.
Matawang ini mula tergelincir setelah kebanyakan pelabur berlumba-lumba untuk mengaut keuntungan pada minggu lepas dengan kenaikan sama yang dicatat oleh hasil bon AS.
Semenjak kemenangan Trump, US Dollar telah mencatat lonjakan tanpa henti setelah presiden baru AS itu mengumumkan dasar yang akan meningkatkan perbelanjaan fiskal dan inflasi.
Matawang Greenback berpotensi mengalami turun naik minggu ini berikutan pertemuan OPEC dalam memuktamadkan pembekuan bekalan minyak mentah yang sudah sekian lama berlarutan. Pada 4 Disember juga, Itali juga dijadualkan akan memperbaharui perlembagaan. Referendum Itali boleh mengganggu gugat ketenangan pasaran matawang berikutan pimpinan kerajaan yang sedia ada berpotensi meletakkan jawatan.
Dalam masa yang sama, minyak mentah merosot gara-gara ketidakpastian menjelang pertemuan OPEC yang akan diadakan pada minggu ini.
 Data NFP yang dikeluarkan pada minggu ini juga dijangka bakal menarik perhatian pelabur terhadap kekuatan ekonomi terbesar tersebut.
Kata ketua strategi pasaran matawang di Mizuho Securties Tokyo, tidak hairan jika kebanyakan pelabur mengaut keuntungan besar-besaran kerana US Dollar telah mula melonjak sejak awal November.
Pun begitu, pengukuhan US Dollar ini akan terhenti berikutan Fed dijangka akan menaikkan kadar dengan lebih kerap pada tahun 2017 nanti.
Di tempat lain, Aussie melonjak kepada 0.7444 berikutan kesan lonjakan hasil perbendaharaan.
Sterling dicatat stabil, manakala Dollar New Zealand sedikit berubah dalam sesi ini.
Ini Berita Penting Yang Anda Pertahu Sepanjang Minggu (28 November – 2 Disember 2016)


US Dollar Menarik Nafas Lega Dalam Dagangan Sesi Asia Pagi Ini

US Dollar kembali didagang stabil dalam perdagangan sesi Asia pada Khamis, meningkat sederhana daripada paras terendah minggu ini menjelang pusingan pertama pilihanraya presiden di Perancis hujung minggu lalu.
US Dollar Index yang mengukur kekuatan matawang Greenback berbanding matawang utama yang lain kali terakhir dinilai meningkat sebanyak 0.1 peratus kepada 99.781.
Euro pula tidak banyak berubah dalam sesi ini menjelang sesi pengundian hujung minggu ini.
Berjuta-juta pengundi di Perancis dikatakan masih resah menanti sebarang keputusan yang bakal mengejutkan negara terbabit serta berpotensi menyebabkan kegawatan dalam pasaran.
 US Dollar mula menarik diri daripada tahap terendah dalam tempoh lima bulan yang dicapai pada Isnin dan mula dinilai lebih tinggi daripada Yen kepada 108.84.
Menurut Bill Northey, Ketua Pegawai Pelaburan di kumpulan pelanggan swasta di salah sebuah bank di Helena, Montana mengatakan bahawa pasaran melihatkan pembalikan trend dalam beberapa minggu kebelakangan ini.
Menurut satu laporan yang dikeluarkan oleh Beige Book, ekonomi sedang berkembang pada kadar sederhana di antara pertengahan Februari dan akhir Mac, namun, tekanan inflasi kekal di dalam semakan.
Sebelum ini, Fed menaikkan kadar faedah penanda aras pada bulan Mac untuk kali kedua dalam tempoh tiga bulan. Namun begitu, kelemahan data pekerjaan, perbelanjaan pengguna dan inflasi serta ketegangan geopolitik di Syria dan Korea Utara telah mendorong pelabur untuk mengurangkan jangkaan kenaikan kadar dua kali lagi pada tahun ini.
Dalam sesi ini juga, Sterling dinilai stabil pada $1,2845 selepas melonjak lebih tinggi ke tahap enam bulan selepas Theresa May mengumumkan untuk mengadakan pilihanraya lebih cepat menjelang rundingan Brexit.


Analisis Teknikal NZD/CAD – Timeframe H1 – 15/8/2018

Sentimen semasa pasaran global yang dilihat tidak stabil baru-baru ini antara salah satu faktor utama yang mempengaruhi pergerakan harga bagi matawang NZD.
Reserve Bank of New Zealand (RBNZ) sebelum ini mengekalkan kadar faedah sedia ada dengan kenyataan dovish, sekaligus melemahkan nilai matawang Kiwi itu. Pasaran risk-off disebabkan isu geopolitik Turki-Amerika menyebabkan matawang NZD dilihat agak berisiko dan pelabur beralih ke matawang yang lebih selamat.
Ekonomi negara China yang lemah turut membuatkan matawang NZD terkesan. Bagi CAD pula, nilai matawang tersebut terus mengukuh ekoran laporan Arab Saudi yang menyatakan akan mengurangkan pengeluaran minyak mentah sebelum ini.
 NZD/CAD semalam telah membuat penurunan dari paras resistance 0.8660 sehingga ke paras support 0.8574 dimana harga telah menembusi (breakout) harga di paras 0.8605. Harga bergerak perlahan sejak sesi pasaran Asia awal pagi tadi dan masih bergerak sekitar zon support semalam di 0.8574.
Jika harga berjaya menembusi support di paras 0.8546, harga mampu mencapai penurunan sehingga paras 0.8460. Ikuti perkembangan isu pengeluaran minyak mentah dan sentimen pasaran semasa untuk memantau pergerakan harga bagi NZD/CAD.
Paras support: 0.85466, 0.85168, 0.84590.
Paras resistance: 0.86044, 0.86920, 0.87218.


Ekonomi UK Menangis Lagi

Risiko kemelesetan menghampiri UK apabila ia tanpa dijangka penguncupan pada Ogos untuk kali kedua dalam tempoh tiga bulan.
Pejabat Perangkaan Kebangsaan (ONS) melaporkan pertumbuhan keluaran dalam negara kasar (KDNK) menguncup sebanyak 0.3% daripada pengembangan 0.1% yang disemak pada Julai.
Kejatuhan mendadak dalam pengeluaran sebanyak 1.8% menjadi penyumbang utama kepada kemerosotan ini, dengan pembuatan merosot 1.6%.
 Penurunan dalam pengeluaran didorong oleh kemerosotan dalam perlombongan dan kuari serta pengeluaran yang lebih rendah daripada pembuatan, elektrik dan gas asli.
Ekonomi Britain dijangka akan perlahan dengan ketara apabila inflasi yang meningkat melanda isi rumah dan memaksa Bank of England (BOE) menaikkan kadar faedah lebih cepat.
Perdana Menteri UK, Liz Truss dan Menteri Kewangan Kwarteng berjanji untuk mempercepatkan pertumbuhan ekonomi teapi rancangan mereka untuk pemotongan cukai besar-besaran telah menyebabkan pasaran kewangan ‘huru-hara’.
Hal ini telah mengakibatkan BOE terpaksa menanggung akibatnya dengan melaksanakan program pembelian bon.


Tekanan Sekatan AS, Syarikat Minyak China Hentikan Urusniaga Minyak Venezuela

Menurut laporan Reuters pada Isnin, syarikat pembeli utama minyak Venezuela iaitu China National Petroleum Corp (CNPC) telah menghentikan pembelian pada Ogos berikutan sekatan oleh Amerika Syarikat terhadap pengekport minyak di Amerika Selatan.
Pentadbiran Trump pada awal Ogos telah membekukan segala aset kerajaan Venezuela di Amerika Syarikat dan syarikat-syarikat diberi amaran untuk tidak berususan dengan Venezuela.
CNPC akan menunggu garis panduan daripada Jabatan Perbendaharaan AS sebelum tindakan lebih lanjut dalam mengendalikan isu minyak Venezuela.
Tindakan sekatan disusuli dengan komunikasi terbaru antara Amerika Syarikat dan kerajaan China, termasuk mesyuarat antara wakil pegawai Amerika Syarikat di Beijing dan pengurusan tertinggi di CNPC.
White House telah melancarkan sekatan terhadap industri minyak Venezuela pada Januari lalu sebagai usaha untuk mengundurkan kedudukan Presiden Sosialis Nicolas Maduro yang telah dipilih semula pada 2018 di mana dilihat oleh sebahagian besar Hemisfera Barat sebagai tidak sah.
 Arahan eksekutif Trump yang dikeluarkan pada 5 Ogos tidak secara terperinci menjelaskan sekatan terhadap syarikat-syarikat bukan dari Amerika Syarikat untuk berurusan bersama Venezuela.
Namun, arahan tersebut mengancam pembekuan aset Amerika Syarikat terhadap mana-mana individu atau syarikat yang dikenalpasti memberi bantuan terhadap kerajaan Venezuela.
Beijing telah menyumbang bantuan kepada kerajaan bekas Presiden Hugo Chavez dengan pinjaman melebihi nilai $50 bilion lebih sedekad, untuk mengekalkan jaminan bekalan minyak dan mengeratkan sekutu di Amerika Latin.
Namun Beijing semakin dilanda kebimbangan beberapa tahun kebelakangan ini terhadap bekalan minyak mentah global di samping ekonomi Venezuela yang semakin menuju ke arah kemelesetan.
Menurut data oleh Jabatan Kastam China, untuk tempoh enam bulan pertama tahun ini, China telah mengimport 8.67 juta tan minyak mentah dari Venezuela, atau anggaran sekitar 350,000 tong sehari dan sekitar 3.5% jumlah import mereka.


Bilakah Anda Perlu Berehat Dari Trading? Untuk Yang Ketagih Renung Chart Forex

Adakah anda beralih dari satu chart ke satu chart untuk mencari trade yang seterusnya dan akhirnya enter post yang merugikan? Kemudian anda rasa tak sabar-sabar nak balas dendam dengan kerugian itu? Atau mungkin anda tertidur di depan computer selepas penat membelek chart?
Sebenarnya mengambil rehat boleh membantu kita memfokus semula. Selalulah berfikir ke hadapan, iaitu trade, market, chart akan terus ada esok, minggu depan, bulan depan hatta selepas kita mati pun.  Jadi adalah satu langkah bijak untuk mengambil masa yang sesuai untuk berehat setelah kita penat bekerja.
Berikut adalah beberapa idea tentang bagaimana dan bila untuk melakukannya:
Kepada anda yang pernah pergi gym untuk melatih otot anda dalam apa-apa jenis sukan, atau saja-saja nak kasi nampak macho, saya pasti anda tahu bahawa bila kita angkat berat, kita sebenarnya menolak otot kita untuk pergi lebih jauh dan mejadi lebih kuat. Tetapi pada masa yang sama, membina otot tidak boleh berlaku dengan exercise sahaja.
Rehat diperlukan untuk membolehkan otot dibina semula dan menjadi lebih kuat.  Tentu anda ingat kali pertama masuk gym, mesti sakit-sakit badan kan? Lepas tu bila rehat dalam sehari dua baru boleh masuk gym semula dan kemudian rasa lebih baik.
Begitu juga dengan menjadi forex trader. Anda memerlukan masa untuk menyerap ilmu yang dipelajari dan pengalaman yang dialami. Dan anda memerlukan masa juga untuk merehatkan minda juga dan tidak kira jika anda sudah menjadi seorang profesional trader sepenuh masa atau tidak.
Mengambil cuti atau rehat dari trading pasti akan membolehkan anda untuk merehatkan minda. Tidak perlulah bercuti penuh dan panjang ke Hawaii, sekejap dan dekat-dekat pun sudah cukup. Dan apabila anda kembali ke meja trading, anda akan menjadi lebih fokus dan boleh membuat keputusan dengan lebih cepat dan tepat.  Trading sebenarnya berkisar sekitar kebijaksanaan dalam membuat keputusan.
Bila masa yang sesuai untuk berehat?
# Apabila anda penat
 Haha. Simple bunyinya kan. Memanglah berehat bila penat. Maksud saya, jika anda seorang yang aktif pada waktu pagi, janganlah trade pada waktu malam. Perkara yang sama berlaku sebaliknya: burung hantu malam tidak boleh trade pada awal pagi. Hehe. Apabila anda cuba trade pada waktu anda letih, anda akan menjadi tidak efisien, walaupun ia adalah sesi dagangan yang paling menarik.
Jangan bimbang, terdapat cukup sesi perdagangan yang menarik pada masa yang lain – sesi yang lebih semula jadi untuk anda.
# Apabila pasaran tidak serasi dengan anda
Jika anda seorang yang hyper-aktif dan suka dengan pergerakan ganas pasaran, maka sesi bertindih Eropah dan Amerika pada hari Jumaat sesuai untuk anda. Jauhkan diri dari sesi Sydney. Sebaliknya, jika anda lebih suka dengan ‘range trading’, pergi ke sesi yang lain, dan elakkan masa pasaran ganas dan tidak menentu.
Menyesuaikan masa trading dengan personaliti anda adalah lebih mudah daripada menyesuaikan personaliti anda kepada masa trading. Jadi berehatlah apabila keadaan pasaran tidak serasi dengan anda.
# “High Impact News”
Sesetengah orang suka trade news jadi mereka harus menjauhkan diri dari hari-hari yang kurang news, seperti hari Isnin. Mengapa tidak menikmati hujung minggu yang panjang?
Sebaliknya ada trader yang tak suka dengan news, terutamanya hari-hari yang ada banyak siaran serentak, maka mereka perlu elakkan Rabu atau Khamis yang biasanya mempunyai kalendar ekonomi yang sesak.
Saya harap anda dah dapat point yang nak saya sampaikan. Adakah anda mengambil rehat atau ketagih dengan chart ? Cuba komen sikit dibawah untuk kita sama-sama sharing! Jangan lupa share artikel ini bersama rakan-rakan forex trader anda ya.


Fuhh!! USD/JPY Dah Capai Paras Tertinggi 12 Minggu!

Pengukuhan US dolar berterusan sehingga ke penghujung minggu dengan mata wang tersebut berjaya bergerak kukuh berbanding mata wang utama yang lain dalam pasaran.
Berbanding Yen, US dolar telah berjaya mencapai paras tertinggi dalam tempoh 12 minggu seperti yang dipaparkan pada carta harga pasangan USD/JPY.
Pelabur kekal memberi perhatian terhadap perkembangan pakej rangsangan ekonomi Amerika Syarikat (AS) di bawah pemerintahan Presiden Joe Biden dengan harapan pakej yang dilancarkan akan memulihkan ekonomi AS pada kadar yang segera.
Pelabur walau bagaimanapun kekal berwaspada terhadap dagangan US dolar menjelang laporan data pekerjaan NFP pada Jumaat.
Dagangan USD/JPY pada minggu ini telah berada di atas paras 105.00 selepas siri kenaikan yang dipamerkan pada minggu lalu. Namun pergerakan harga pada minggu ini lebih mendatar.
Harga kekal bergerak di atas paras sokongan Moving Average 50 (MA50) pada rangka masa 1 jam pergerakan harga yang masih menunjukkan trend bullish.
 Pada dagangan hari ini (Khamis), walaupun bergerak perlahan namun harga tetap menunjukkan corak kenaikan dan mencatatkan kenaikan ke paras tertinggi terbaru pada awal sesi Eropah.
Kenaikan yang diterukan dilihat akan menuju ke zon 105.600 yang menjadi zon rintangan harga pada dagangan Oktober dan November tahun lalu.
Jika harga membuat penurunan semula di bawah paras sokongan MA50, zon RBS (resistance become support) 104.800 akan diuji untuk pelabur menilai arah pergerakan harga selanjutnya.
Penurunan lebih rendah di bawah zon tersebut akan memberikan isyarat perubahan trend bearish dengan jangkaan harga akan turun semula ke sekitar zon RBS 104.400.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Isu Credit Suisse Beri Kelebihan Emas Melonjak!

Sentimen risk-off pasaran telah menggalakkan permintaan terhadap aset safe-haven emas terus meningkat dalam masa yang sama US dolar juga mengukuh.
Krisis keruntuhan bank-bank gergasi di Amerika Syarikat (AS) telah mula ‘berjangkit’ ke Eropah dengan berita kejatuhan bank pelaburan gergasi Switzerland, Credit Suisse.
Perkembangan terbaru, Credit Suisse dilaporkan menerima pinjaman berjumlah $54 billion yang ditawarkan oleh Swiss National Bank (SNB) untuk menampung sokongan kecairan.
Namun, pasaran masih ingin melihat sama ada situasi panik yang melanda ketika ini mampu diredakan semula.
Menilai pergerakan harga pada carta XAU/USD yang mengukur nilai emas berbanding US dolar, harga pada mulanya sedikit menurun di bawah paras 1900.00 membuatkan pelabur bersedia untuk kejatuhan lebih rendah.
Namun, reaksi pada isu Credit Suisse yang ‘panas’ semalam, harga kemudiannya kembali melonjak melepasi paras 1900.00 tersebut sebelum mencapai ketinggian sekitar 1937.00.
Harga yang mencapai ketinggian terbaru 6 minggu itu berundur semula pada penutupan sesi New York dan menyambung dagangan hari ini (Khamis) perlahan sehingga ke sesi Eropah.
 Harga meniti di atas paras sokongan Moving Average 50 (MA50) pada rangka masa 1 jam di carta XAU/USD masih memberi isyarat pergerakan bullish untuk dagangan emas.
Kenaikan dijangka akan diteruskan menuju ketinggian 1950.00 yang juga merupakan antara paras tumpuan harga pada dagangan terdahulu.
Seterusnya, harga berpotensi mencapai semula paras 2000.00 yang akan menjadi sasaran pada kenaikan yang masih diteruskan.
Sebaliknya, jika harga mula bergerak turun di bawah paras 1900.00, akan memberi petanda awal kepada pelabur untuk kejatuhan lebih rendah harga emas.
Penurunan lanjut harga akan kembali menguji paras 1870.00 sebelum menyambung penurunan menuju sekitar 1830.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kemana Hala Tuju Emas Dalam Sesi Asia?

Harga emas menyusut dalam sesi Asia pada Khamis namun masih terus mendapat sokongan menjelang pilihanraya Perancis yang bakal diadakan hujung minggu ini. Proses pilihanraya Britain yang direncanakan lebih awal juga menonjolkan risiko politik semasa kepada pasaran.
Emas bagi penghantaran Jun di bahagian Comex menjunam sebanyak 0.23 peratus kepada $1,280.50 satu troy ounce. Silver futures juga dilaporkan meningkat sebanyak 0.10 peratus manakala copper menjunam 0.16 peratus.
Pada hari ini, pelombong dari Australia menurunkan sasaran pengeluaran copper disebabkan oleh mogok di lombong Escondida di Chile dan penutupan lombong Grasberg, Indonesia dalam laporan pengeluaran suku pertama. Cuaca yang agak buruk juga sedikit sebanyak menjejaskan pengeluaran komoditi terbabit.
Semalam, harga emas menjunam pada Rabu apabila permintaan terhadap logam berharga semakin berkurangan selepas US dollar kembali bangkit daripada tahap terendah. Matawang gergasi rebound walaupun ketegangan geopolitik masih berlarutan di Korea Utara.
 Fed rate monitor tool kini menunjukkan bacaan sebanyak 40 peratus terhadap jangkaan kenaikan kadar pada bulan Jun ini berbanding 52.8 peratus daripada minggu sebelumnya.
Dalam masa yang sama, emas kekal mendapat sokongan daripada risiko politik global yang masih berterusan. Di Korea Utara pada Isnin, Kom Jong Un menegaskan bahawa negara terbabit akan tetap meneruskan ujian peluru berpandu pada masa akan datang.
Di tempat lain, parlimen British meluluskan saranan Presiden British, Theresa May untuk mengadakan pilihan raya dengan lebih awal.
Sementara itu di Perancis, ketidaktentuan terhadap keputusan pilihan raya juga menyokong harga emas memandangkan pelabur sedang bersiap sedia untuk menghadapi pusingan pertama pilihanraya Perancis yang ditetapkan pada 23 April ini.
Hati-Hati Dengan Harga Minyak Global Yang Ibarat “Roller Coaster” Ini


Sentimen Terkini Pasaran Forex Pada Sesi Dagangan Asia

Matawang yen mengukuh pada hari Selasa berikutan ketegangan U.S-China yang meneyebabkan kekhuatiran terhadap pertumbuhan ekonomi global.
Matawang US dolar menyusut sebanyak 0.02% berbanding yen pada bacaan 105.88.
Pengukuhan matawang yen berbanding US dolar adalah disebabkan kejatuhan parasan ekuiti dengan kejauhan sebanyak 2.2% dalam S&P 500. Saham teknologi jatuh berikutan kerisauan pelabur terhadap perang dagang.
Para pelabur menjual ekuiti US selepas China mengenakan tarif tambahan ke atas barangan U.S menyebabkan 2 ekonomi besar itu masih berseteru.
 Selera risiko pelabur dilihat tidak akan pulih dalam jangka waktu yang singkat kecuali terdapat keredaan dalam ketegangan hubungan perdagangan U.S-China.
Pada ketika ini pasaran akan memberi tumpuan pada hubungan perdagangan antara China dan U.S. Pentadbiran Trump dijangka akan mengumumkan senarai tarif barangan China. Dalam masa yang sama, pasaran juga memberi tumpuan pada data U.S yang akan dikeluarkan minggu ini terutama data NFP.
Indeks U.S dolar jatuh sebanyak 0.03% iaitu kepada bacaan 89.66 setakat jam 10.30 a.m.
Matawang euro mengukuh sebanyak 0.03% berbanding US dolar pada paras 1.2306.


Ulasan Data NFP, Kadar Gaji Meleset Daripada Jangkaan Kenaikan 0.3%

Laporan data pekerjaan Amerika Syarikat yang terbaru menunjukkan lebih banyak pekerjaan yang bertambah ke dalam ekonomi pada November. Kadar pengangguran tidak berubah dan kekal di paras terbaik 4.1%. Manakala data gaji meningkat kurang daripada jangkaan pasaran.
Pekerjaan bertambah sebanyak 228,000 pada November berbanding 244,000 dicatat sebelum ini. Data bulan sebelum ini yang mencatat 261,000 telah dikaji semula kepada 244,000. Walaubagaimanapun, bacaan melebihi jangkaan pasaran 198,000.
Kadar pengangguran kekal di paras 4.1% sejajar dengan jangkaan pasaran menunjukkan pasaran buruh yang kekal baik.
Average hourly earnings pula hanya meningkat 0.2% kurang daripada jangkaan 0.3%, tetapi melebihi bacaan sebelum ini yang tidak berubah pada Oktober.
Kenaikan dalam kadar gaji sedang diteliti oleh Federal Reserve untuk mendapatkan lebih bukti tentang masalah kecil dalam pasaran buruh. Ia juga dilihat oleh bank pusat sebagai proksi kepada inflasi. The Fed juga mahu melihat sama ada terdapat tekanan terhadap kenaikan inflasi.
 Dalam tambahan jumlah pekerjaan, komponen sektor swasta menambah seramai 221,000 pekerja baru berbanding jangkaan 190,000. Sektor kerajaan pula menambah 7,000 pekerja selepas merekod penurunan 3,000 pada Oktober. Kadar penyertaan tenaga buruh kekal stabil dengan 62.7% pada November.
Selain itu, purata bekerja seminggu meningkat kepada 34.5 jam pada November berbanding 34.4 jam sebelum ini.
Setakat ini pasaran tukaran matawang menunjukkan pergerakan yang signifikan selepas hampir 30 minit data dikeluarkan. Setakat pukul 9.57 malam, USD/JPY membuat penurunan 25 pip sejajar dengan data yang bercampur-campur di mana jumlah pekerjaan positif tetapi data gaji meleset daripada jangkaan 0.3%.
Ketika ini, kita juga dapat melihat kelemahan US dolar berbanding Euro, Aud, Swissy dengan emas turut membuat kenaikan.

Nak belajar analisis Fundamental? Klik sini